Mesyuarat Jawatankuasa Perundingan Hukum Syarak Wilayah Persekutuan kali ke-091/2015 yang bersidang pada 26 Mei 2015 telah memutuskan bahawa:

1.
MENYOKONG
 penambahbaikan yang dicadangkan dan
BERSETUJU
 supaya kajian ini diangkat ke dalam mesyuarat MAIWP.

Bertarikh 26 Mei 2015

MJKPHSWP Kali ke 091/2015

DATUK DR ZULKIFLI BIN MOHAMAD AL-BAKRI

Pengerusi

Jawatankuasa Perundingan Hukum Syarak

Wilayah Persekutuan


Muzakarah Jawatankuasa Fatwa Negeri Sembilan Bil.8/2019M-1441H yang telah bersidang pada 31 Oktober 2019M bersamaan 3 Rabi’ al-Awwal telah bersetuju dan memutuskan bahawa mewakafkan tanah hak milik terhad (leasehold) adalah sah dan diterima oleh syarak dan hendaklah di ta’bidkan (dikekalkan) menurut Mazhab Syafie’.


KADAR ZAKAT FITRAH
[1]
 DI WILAYAH PERSEKUTUAN KUALA LUMPUR , PUTRAJAYA DAN LABUAN BAGI TAHUN 1437H/ 2016M

Mesyuarat Jawatankuasa Perundingan Hukum Syarak Wilayah Persekutuan kali ke-096/2016 yang bersidang pada 24 Februari 2016 telah memutuskan bahawa:

1.         Kadar zakat fitrah bagi tahun 1437H bersamaan 2016M bagi Wilayah Persekutuan Kuala Lumpur, Putrajaya dan Labuan adalah berjumlah
RM7.00
.
[2]

Bertarikh 24 Februari 2016

MJKPHSWP Kali ke 096/2016

DATUK DR ZULKIFLI BIN MOHAMAD AL-BAKRI

Pengerusi

Jawatankuasa Perundingan Hukum Syarak

Wilayah Persekutuan

[1]
 1.
Zakat fitrah
 merupakan zakat badaniah yang telah disyariatkan pada tahun kedua Hijrah dan

ianya menjadi suatu kewajiban bagi setiap Muslim untuk melaksanakannya sebelum solat sunat Aidilfitri. Jawatankuasa Perundingan Hukum Syarak Wilayah Persekutuan telah menetapkan zakat fitrah boleh dibayar dengan beras ataupun wang tunai yang mempunyai nilai yang sama dengan harga beras tersebut. Keputusan ini juga selaras dengan fatwa yang dikeluarkan oleh Majlis Fatwa Kebangsaan di mana zakat fitrah boleh dibayar dengan beras ataupun wang tunai.

[2]

2.       Keputusan ini dibuat berdasarkan faktor-faktor berikut:

Harga pasaran runcit beras tempatan dan import di Wilayah Persekutuan dimana kadar purata harga bagi setiap sekilogram beras dari tahun 2009 hingga 2016.

Mengikut ketetapan bahagian industri padi dan beras, Kementerian Pertanian dan Industri Asas Tani, harga pasaran semasa beras di Malaysia adalah berbeza mengikut sesebuah negeri. Oleh yang demikian, kadar zakat fitrah juga berbeza mengikut negeri masing-masing. Oleh itu, perlunya penetapan penilaian kadar beras zakat fitrah mengikut pasaran semasa, memandangkan harga beras pasaran sentiasa berubah.

Berdasarkan kajian lapangan, beras super tempatan 5% hancur adalah beras yang dimakan oleh kebanyakan penduduk Malaysia. Harga 1 kilogram beras super tempatan 5% hancur RM2.60 didarabkan dengan 2.7 kilogram bersamaan RM7.02. Oleh yang demikian, jumlah tersebut digenapkan kepada RM7.00.


Seorang sedang berada di dalam air sembahyang (
متوضئ
 ) kemudian

     bersentuh dengan kulit jari perempuan yang halal nikah dengannya yang

     telah terpotong dari anggotanya dengan tidak berlapik adakah batal

     air sembahyang si lelaki itu atau tidak?

Jawapan : Tidak batal bagaimana Nasnya di dalam Asna Mathalib (
اسنى المطا لب
 ) dan

                   Iqna’
اقناع )
 ) dan  Sabili al-Muhtadi
(
سبيل المهتدي
 )
.


Mesyuarat Jawatankuasa Perundingan Hukum Syarak Wilayah Persekutuan kali ke-096/2016 yang bersidang pada 24 Februari 2016 telah memutuskan agar kajian lebih terperinci dijalankan untuk mendapatkan pandangan ulamak dan institusi tersohor di dunia dan kesinambungan hizbut tahrir Malaysia dengan doktrin khawarij dan sebagainya.

Bertarikh 24 Februari 2016

MJKPHSWP Kali ke 096/2016

DATUK DR ZULKIFLI BIN MOHAMAD AL-BAKRI

Pengerusi

Jawatankuasa Perundingan Hukum Syarak

Wilayah Persekutuan


Mesyuarat Jawatankuasa Perundingan Hukum Syarak Wilayah Persekutuan kali ke-096/2016 yang bersidang pada 24 Februari 2016 telah memutuskan untuk
MENANGGUHKAN
 sebarang keputusan berkenaan Pelaksanaan Aplikasi Baru Taksiran dan Pembayaran Zakat Fitrah, Taksiran dan Pembayaran Fidyah dan Interaktif Asnaf Melalui MYEG Services Berhad sehingga pengurusan tertinggi MYEG Sdn. Bhd. memberi penjelasan lanjut berkenaan anjuran prospek keuntungan dan liabiliti aplikasi ini.

Bertarikh 24 Februari 2016

MJKPHSWP Kali ke 096/2016

DATUK DR ZULKIFLI BIN MOHAMAD AL-BAKRI

Pengerusi

Jawatankuasa Perundingan Hukum Syarak

Wilayah Persekutuan


Mesyuarat Jawatankuasa Perundingan Hukum Syarak Wilayah Persekutuan kali ke-096/2016 yang bersidang pada 24 Februari 2016 telah memutuskan bahawa:

1.         MENGHARUSKAN Solat Sunat Tahiyyatul Masjid di Surau Diri Jumaat di Wilayah Persekutuan berdasarkan hujah-hujah seperti berikut:

Sifatnya seperti masjid

Maksud Surau Jumaat adalah lebih hampir kepada masjid sebenar berdasarkan hadith dan bahasa arab

Ianya sama dengan tafsiran ulamak dan fuqaha

Ianya juga selari dengan peruntukan undang-undang dibawah seksyen 2(1) akta 505 berkenaan istilah tersebut.
[1]

Bertarikh 24 Februari 2016

MJKPHSWP Kali ke 096/2016

DATUK DR ZULKIFLI BIN MOHAMAD AL-BAKRI

Pengerusi

Jawatankuasa Perundingan Hukum Syarak

Wilayah Persekutuan

[1]
 1.       Umum  mengetahui  bahawa  solat  sunat  tahiyyatul  masjid  dilakukan  oleh  seseorang  kerana

memasuki masjid dan ianya warid di dalam hadith Nabi SAW di mana Rasulullah SAW bersabda:

إِذَا دَخَلَ أَحَدُكُمُ الْمَسْجِدَ فَلاَ يَجْلِسْ حَتَّى يُصَلِّيَ رَكْعَتَيْنِ

Maksudnya: “Apabila salah seorang dari kamu memasuki masjid, maka janganlah dia duduk sehingga menunaikan solat dua rakaat”.

Riwayat al-Bukhari (1167)

2.      Di  Malaysia, terdapat  satu  istilah  yang  digunakan  kepada  surau  yang  diberikan  padanya

kebenaran oleh pihak berkuasa untuk mendirikan solat Jumaat. Istilah bagi surau tersebut adalah “Surau Diri Jumaat” bagi melambangkan bahawa surau tersebut ada menunaikan solat Jumaat. Apabila kita melihat kepada fungsi sesetengah surau yang ada di Malaysia, kita dapati bahawa ianya menepati ciri-ciri sebuah masjid.

3.      Sesetengah  surau  di Malaysia  padanya  dilaungkan  azan, ditunaikan  solat  lima (5)  waktu

berjemaah di dalamnya, bahkan surau-surau ini ada carta organisasinya yang tersendiri dari sudut pentadbiran dan juga bangunan yang sesuai. Surau-surau ini juga telah didaftarkan dengan jabatan-jabatan agama negeri masing-masing untuk mendapatkan pengesahan seterusnya mula beroperasi. Surau-surau seperti ini wujud di kawasan perumahan awam yang mana apabila pihak pemaju ingin memajukan sesuatu kawasan yang majoritinya beragama Islam, maka sebidang tanah telah diperuntukkan untuk dibinakan surau atau masjid yang mana tanah itu akan diambil alih pengurusannya oleh majlis atau jabatan agama yang terbabit.

4.      Secara urufnya kita melihat apa yang dilakukan di masjid terdapat juga ciri-cirinya pada surau.

Hanya surau itu tidak ditunaikan solat Jumaat padanya dan dari segi saiznya pula, ia agak kecil dari masjid. Dalam satu kaedah fiqh, الْعِبْرَةُ بِالْقَصْدِ لا بِالْأَلْفَاظِ yang bermakna "Yang diambil kira ialah maksud bukannya perkataan (istilah)", boleh kita katakan surau juga ialah tempat solat lima waktu secara jemaah, maka ia sama statusnya dengan masjid walaupun ia tidak dinamakan sebagai masjid.

5.      Memahami  erti  masjid  dalam  Bahasa Arab  dan  juga  istilah  fiqh, maka  kami  dapati kedua-

duanya selari dan surau diri Jumaat juga menepati ciri-ciri tersebut.

Untuk maklumat lanjut layari :
http://www.muftiwp.gov.my/ms/artikel/irsyad-fatwa/irsyad-fatwa-umum/2539-irsyad-al-fatwa-siri-ke-103-hukum-menunaikan-solat-sunat-tahiyyatul-masjid-di-surau-diri-jumaat


Mesyuarat Jawatankuasa Perundingan Hukum Syarak Wilayah Persekutuan kali ke-095/2015 yang bersidang pada 15 Disember 2015 telah memutuskan untuk
MENANGGUHKAN
 keputusan berkaitan Pergerakan Hizbut Tahrir di Malaysia untuk memberi peluang kepada ahli-ahli jawatankuasa meneliti kertas ini lebih terperinci dan mencadangkan kertas ini dibincangkan sekali lagi di dalam mesyuarat yang akan datang.

Bertarikh 15 Disember 2015

MJKPHSWP Kali ke 095/2015


Mesyuarat Jawatankuasa Perundingan Hukum Syarak Wilayah Persekutuan kali ke-091/2015 yang bersidang pada 26 Mei 2015 telah memutuskan bahawa:

1.
BERSETUJU
 memberi kebenaran untuk mendirikan Solat Jumaat di Surau Khadijah Al-Khuwailid, Sekolah Menengah Kebangsaan Seri Bintang Utara, 3/91 Taman Shamelin Perkasa, Kuala Lumpur.

Bertarikh 26 Mei 2015

MJKPHSWP Kali ke 091/2015


Mesyuarat Jawatankuasa Perundingan Hukum Syarak Wilayah Persekutuan kali ke-095/2015 yang bersidang pada 15 Disember 2015 telah memutuskan untuk
MENGEKALKAN
 fatwa sebagaimana yang telah diwartakan pada 17 Jun 2010 di dalam warta kerajaan.
[1]

Bertarikh 15 Disember 2015

MJKPHSWP Kali ke 095/2015

[1]
  Ajaran,  pegangan  dan  fahaman yang dibawa  oleh ESQ
Leadership Training
 anjuran
Ary Ginanjar

Agustian
 dan apa-apa ajaran yang seumpama dengannya adalah menyeleweng daripada ajaran Islam kerana mengandungi ajaran-ajaran yang boleh merosakkan akidah dan Syariah Islam.

(
Rujuk

http://efatwa.muftiwp.gov.my/downloadFatwaFile/794019e8e62a4180405d3a343e506d7f
)


Mesyuarat Jawatankuasa Perundingan Hukum Syarak Wilayah Persekutuan kali ke-091/2015 yang bersidang pada 26 Mei 2015 telah memutuskan bahawa:

1.
BERSETUJU
 memberi kebenaran untuk mendirikan solat jumaat di Surau Al-Hikmah, PPR Beringin, Jinjang Utara, Kuala Lumpur.

Bertarikh 26 Mei 2015

MJKPHSWP Kali ke 091/2015


Mesyuarat Jawatankuasa Perundingan Hukum Syarak Wilayah Persekutuan kali ke-091/2015 yang bersidang pada 26 Mei 2015 telah memutuskan bahawa:

1.
BERSETUJU
 untuk memberi kebenaran mendirikan solat jumaat (sementara) di Surau Al-Aslahiyah, Kg. Kenanga, Jalan San Peng, Kuala Lumpur.

Bertarikh 26 Mei 2015

MJKPHSWP Kali ke 091/2015


Mesyuarat Jawatankuasa Perundingan Hukum Syarak Wilayah Persekutuan kali ke-095/2015 yang bersidang pada 15 Disember 2015 telah memutuskan bahawa:

1.
MEMPERAKUKAN
 pelantikan seramai 20 orang imam dan 19 orang pembantu bilal masjid, surau jumaat dan surau Wilayah Persekutuan Kuala Lumpur dan Putrajaya dari temuduga siri 3/2015.

Bertarikh 15 Disember 2015

MJKPHSWP Kali ke 095/2015


Mesyuarat Jawatankuasa Perundingan Hukum Syarak Wilayah Persekutuan kali ke-091/2015 yang bersidang pada 26 Mei 2015 telah memutuskan bahawa:

1.
BERSETUJU

MELULUSKAN
 cadangan pembina kedua-dua masjid tersebut. Mesyuarat juga mencadangkan:

Supaya pihak JAWI mengemukakan plan masjid-masjid tersebut ke Pejabat Mufti Wilayah Persekutuan.

Supaya Pejabat Mufti menyediakan garis panduan pembinaan masjid dan surau untuk dijadikan panduan kepada agensi kerajaan atau orang ramai bagi membina masjid/surau.

Bertarikh 26 Mei 2015

MJKPHSWP Kali ke 091/2015


PELANTIKAN PEGAWAI MASJID BAGI MASJID DAN  SURAU JUMAAT DI WILAYAH PERSEKUTUAN KUALA LUMPUR,  PUTRAJAYA DAN LABUAN SECARA KONTRAK

Mesyuarat Jawatankuasa Perundingan Hukum Syarak Wilayah Persekutuan kali ke-095/2015 yang bersidang pada 15 Disember 2015 telah memutuskan bahawa:

1.
MENYOKONG
 cadangan pelantikan pegawai masjid bagi masjid dan surau Jumaat di Wilayah Persekutuan Kuala Lumpur, Putrajaya Dan Labuan secara kontrak oleh MAIWP.

Bertarikh 15 Disember 2015

MJKPHSWP Kali ke 095/2015


Jawatankuasa Fatwa Negeri Perlis bersetuju untuk kiraan zakat bagi saham
yang didagangkan di pasaran
 adalah seperti berikut :

Bagi saham yang didagangkan secara aktif (wujud transaksi jual dan beli dalam tempoh satu
haul
), maka kiraannya seperti berikut:

Harga saham yang terendah dalam satu tahun x bilangan unit saham + (keuntungan hasil dagangan atau dividen yang diperoleh dalam tempoh haul 1 tahun) - (kos yang diperlukan) = (pegangan bersih mengikut haul
sekiranya melebihi nisab semasa
) x 2.5% = (kadar zakat yang dikenakan)

Harga saham semasa x bilangan unit saham  + (keuntungan hasil dagangan atau dividen yang diperoleh dalam tempoh haul 1 tahun) - (kos yang diperlukan) = (pegangan bersih mengikut haul
sekiranya melebihi nisab semasa
) x 2.5% = (kadar zakat yang dikenakan)

Pembayar boleh memilih salah satu d ripada kaedah di atas.

Bagi saham yang tidak didagangkan di pasaran secara aktif, maka pemiliknya boleh membayar kadar zakat berasas 2.5% atas dividen sahaja. Ini berasaskan saham yang dimiliki secara tidak aktif itu dikira seperti zakat ke atas perolehan daripada aset tetap (
al-Mustaghallat
).

Diperakukan dalam Mesyuarat Majlis Agama Islam dan Adat Istiadat Melayu Perlis Bil 6/2019 pada 22 Oktober 2019


Setelah meneliti dan membincangkan hasil taklimat yang disampaikan oleh beliau, mesyuarat memutuskan seperti berikut:

Menangguhkan cadangan pecah kariah Masjid Salmah Khamis dan Masjid Al-Mujib.

Solat Jumaat hendaklah dilaksanakan seperti biasa di Masjid Salmah Khamis sehingga ada keputusan yang lain.

Mencadangkan agar kedua-dua masjid terseubt mengemukakan senarai cadangan nama ahli Jawatankuasa Masjid masing-masing.


Harus bagi orang bukan Islam masuk ke dalam masjid untuk perkara yang dibenarkan syara’. Orang bukan Islam yang dibenarkan masuk ke dalam masjid itu dikehendaki mematuhi peraturan berikut : Mempunyai kemaslahatan yang diizinkan oleh syarak seperti untuk mempelajari hal ehwal agama ataupun urusan kehidupan yang dibenarkan. Memakai pakaian sopan yang sesuai dengan masjid atau pakaian yang disediakan oleh pihak pentadbiran masjid. Tidak mengotorkan kebersihan masjid. Tidak mengganggu umat Islam yang sedang beribadah. Umat Islam hendaklah mempamerkan contoh tauladan yang baik sebagai dakwah kepada keindahan Islam dan memudahkan urusan orang bukan Islam untuk mendekati Islam. Diperakukan dalam Mesyuarat Majlis Agama Islam dan Adat Istiadat Melayu Perlis Bil 6/2019 pada 22 Oktober 2019


Mesyuarat Jawatankuasa Perundingan Hukum Syarak Wilayah Persekutuan kali ke-090/2015 yang bersidang pada 25 Mac 2015 telah memutuskan bahawa:

1.         Jika pengumuman telah dilakukan pada hari ini (Khamis, 29 Januari 2015), makanya natijah yang diambil ialah:

Penumpang MH 370 telah meninggal dunia. Antara alasannya ialah:

Ini berdasarkan keputusan yang dibuat oleh pihak kerajaan secara rasmi.

Ini selepas usaha pencarian yang berterusan sudah melebihi setahun.

Kenyataan daripada pakar penerbangan.

Qarinah melalui penyiasatan kemalangan udara UK (AAIB) telah menunjukkan data satelit yang ia telah berakhir di lautan hindi.

Tarikh dikira kematian selepas diumumkan pada 29 Januari 2015 secara rasminya
.
 Antara alasannya ialah:

Berdasarkan Mazhab Maliki dan Hanbali di mana keputusan kematian diserahkan kepada pemerintah.

Keputusan hakim atau kerajaan adalahs ebagai pemutus dan penyelesai.

Dalam semua mazhab, kematian bagi mafqud perlu diberi tempoh yang tertentu. Justeru, sekurang-kurangnya selepas setahun pencarian, maka wajarlah diishtiharkan sebagai meninggal dunia.

Pengishtiharan kematian hendaklah dibuat oleh mahkamah berdasarkan pengishtiharan dan juga pendapat ulamak iaitu diberi tempoh tertentu seperti setahun selepas pencarian.

Keputusan berdasarkan pengishtiharan kematian pada hari berlakunya insiden kehilangan iaitu pada 8 Mac 2014 tidak dianggap sebagai kematian tetapi sebagai pemakluman sahaja juga sebagai pemberitahuan kehilangan.

Wajar melakukan solat jenazahghaib dengan mengambil kira sebahagian daripada pendapat ulamak. Ini termasuk juga tahlil dan berdoa untuk mangsa MH 370 yang beragama Islam yang terkorban.

Hak pewarisan berjalan mengikut keputusan Mahkamah Syariah.

Tempoh iddah bolehlah dikira dan penentuan berdasarkan keputusan Mahkamah Syariah.

Anak-anak mereka dianggap sebagai yatim jika belum akil baligh.

Dengan keputusan kerajaan pada hari ini, selepas mengambil kira pelbagai aspek dan pencarian dalam tempoh yang lama dengan pelbagai usaha dan daya serta gembleng pelbagai kepakaran, makanya keputusan kerajaan memberi maksud bahawa mereka adalah telah terkorban. Natijahnya akan meringankan penderitaan dan menyelesaikan kemelut yang tertangguh dalam melayari kehidupan yang mendatang terhadap keluarga mangsa dan waris mereka.


Mesyuarat Jawatankuasa Perundingan Hukum Syarak Wilayah Persekutuan kali ke-090/2015 yang bersidang pada 25 Mac 2015 telah memutuskan bahawa:

1.
BERSETUJU
 kadar zakat fitrah bagi tahun 2015M / 1436h ditetapkan pada kadar RM7.00 seorang di Wilayah-Wilayah Persekutuan.

Bertarikh 25 Mac 2015

MJKPHSWP Kali ke 090/2015


Mana-mana negara yang sama matla’nya hendaklah berhari raya pada tarikh yang sama. Demikian juga penentuan puasa Arafah. Manakala mana-mana negara yang berlainan matla’nya, maka penentuan hari raya berdasarkan keputusan ulil amri kerana ia membabitkan syi’ar menzahirkan kesatuan bersama umat Islam di sesuatu tempat.

Manakala penentuan puasa sunat Arafah merupakan perkara khilaf dalam kalangan ulama. Majoriti para ulama memfatwakan supaya setiap orang mengikut penentuan 9 Zulhijjah di negara masing-masing dan pandangan ini mempunyai alasan-alasan yang kukuh. Namun oleh kerana ia merupakan amalan peribadi, maka seseorang berhak memilih puasa sama ada menurut hari wukuf di Arafah atau berdasarkan hari ke-9 Zulhijjah bagi negara-negara yang berlainan matla’.

Antara dalilnya :

Firman Allah SWT :

يَسْأَلُونَكَ عَنِ الأهِلَّةِ قُلْ هِيَ مَوَاقِيتُ لِلنَّاسِ وَالْحَجِّ

Terjemahannya :
Mereka bertanya kepadamu (wahai Muhammad) mengenai (peredaran) anak-anak bulan. Katakanlah: "(peredaran) anak-anak bulan itu menandakan waktu-waktu (urusan dan amalan) manusia, khasnya ibadat Haji.
(al-Baqarah : 189 )

Sabda Rasulullah SAW :

الصَّوْمُ يَوْمَ تَصُومُونَ وَالْفِطْرُ يَوْمَ تُفْطِرُونَ وَالأَضْحَى يَوْمَ تُضَحُّونَ

Terjemahannya:
Puasa ialah hari kamu semua berpuasa, berbuka adalah hari kamu semua berbuka dan Hari Raya Korban adalah hari kamu semua melakukan ibadah korban.
(HR al-Imam al-Tirmizi)

3.   Dalam masa yang sama dunia Islam digesa supaya menzahirkan kesatuan dalam penentuan hari-hari penting di dalam Islam.

KEPUTUSAN INI TELAH DIPERAKUKAN DI DALAM MESYUARAT MAJLIS AGAMA ISLAM & ADAT ISTIADAT MELAYU PERLIS BIL. 6/2018 BERTARIKH 6 DISEMBER 2018


MESYUARAT JAWATANKUASA FATWA NEGERI PULAU PINANG BIL.1/2019 YANG TELAH BERSIDANG PADA 13 DAN 14 FEBRUARI 2019 TELAH MEMUTUSKAN:

PENGHAKIMAN YANG DIPUTUSKAN OLEH HAKIM SYARIE WANITA ADALAH
HARUS DAN SAH
 DALAM KES-KES SELAIN HUDUD DAN QISAS.


MESYUARAT JAWATANKUASA FATWA NEGERI PULAU PINANG BIL.2/2019 YANG TELAH BERSIDANG PADA 17 DAN 18 APRIL 2019 TELAH MEMUTUSKAN:

HUKUM MENJADIKAN KAWASAN PERKUBURAN ISLAM ATAS SEBAHAGIAN TAPAK MASJID PENGKALAN TAMBANG DI ATAS LOT 1315, MUKIM 3, DAERAH SEBERANG PERAI TENGAH ADALAH
 HARUS.

PENGGUNAAN TANAH BERKENAAN HENDAKLAH MENGAMBIL KIRA PEMBANGUNAN MASJID PADA MASA HADAPAN.

MESYUARAT MENCADANGKAN PENGGUNAAN BAGI TANAH PERKUBURAN TERSEBUT ADALAH SELUAS 1 EKAR SAHAJA.


MESYUARAT JAWATANKUASA FATWA NEGERI PULAU PINANG BIL.2/2019 YANG TELAH BERSIDANG PADA 17 DAN 18 APRIL 2019 TELAH MEMUTUSKAN:

HUKUM PENGAMBILAN BALIK TANAH WAKAF LOT 1928 (GM 1242), MUKIM 6, SEBERANG PERAI UTARA UNTUK TUJUAN AWAM IAITU PROJEK MEMBINA JALAN DARI DUA LORONG KE EMPAT LORONG DARI PERMATANG PAK ELONG (SEK. 773) HINGGA KE JAMBATAN MERDEKA (SEK. 782), DAERAH SEBERANG PERAI UTARA, PULAU PINANG ADALAH
HARUS
.

WANG PAMPASAN YANG DITERIMA MAJLIS AGAMA ISLAM NEGERI PULAU PINANG (MAINPP) HENDAKLAH DIBELI MANA-MANA AIN KEKAL YANG PRODUKTIF SEBAGAI
ISTIBDAL.

MAINPP HENDAKLAH MENGENAL PASTI LOKASI TANAH WAKAF BERKENAAN DARIPADA BAKI TANAH YANG TINGGAL DAN MENGADAKAN PERBINCANGAN DENGAN PEMILIK-PEMILIK YANG LAIN.


MESYUARAT JAWATANKUASA FATWA NEGERI PULAU PINANG BIL. 1/2019 YANG BERSIDANG PADA 13 & 14 FEBRUARI 2019 TELAH MEMBENARKAN SOLAT JUMAAT SEMENTARA DIJALANKAN DI DI SURAU PANGKALAN UDARA, TENTERA UDARA DIRAJA MALAYSIA (TUDM) BUTTERWORTH, SPU BERDASARKAN:

ISU KESELAMATAN NEGARA.

MERAIKAN TITAH PERINTAH YANG DI PERTUAN AGONG UNTUK MENGADAKAN SOLAT JUMAAT DI DALAM KEM TENTERA.


Tiada riwayat yang
sahih
 daripada Nabi SAW melakukan atau menggalakkan
upacara
 membaca al-Quran di kubur selepas pengebumian. Sebaliknya yang ada hanyalah amalan Ibn ‘Umar RA yang membaca al-Quran semasa proses pengebumian. Namun demikian riwayat ini dipertikaikan kesahihannya oleh sebahagian ulama hadis. Dalam kalangan para ulama seperti al-Imam al-Syafi’ie, Syeikh al-Islam Ibn Taimiyyah dan selain mereka membolehkan membaca ayat-ayat al-Quran
semasa
 pengebumian. Sementara para ulama yang lain seperti al-Imam Abu Hanifah, al-Imam Malik, satu riwayat daripada al-Imam Ahmad tidak mengharuskan bacaan al-Quran di perkuburan, bahkan dalam satu riwayat al-Imam Ahmad menganggapnya sebagai bidaah.

Adapun membaca doa untuk si mati di kubur adalah sunnah Nabi SAW. Seseorang boleh membaca doa yang dipetik dari al-Quran ataupun hadis ataupun dari dirinya sendiri bagi mendoakan keampunan dan kebaikan untuk si mati.  Hal ini boleh dilakukan sama ada bersendirian atau mengaminkan doa orang lain.

            Maka dengan ini tiada sebarang dalil yang menyokong upacara membaca atau mengkhatamkan al-Quran selepas tamat proses pengebumian di kubur. Adapun semasa pengebumian jenazah, telah berlaku khilaf pendapat dalam kalangan ulama. Namun bagi orang yang hendak membaca al-Quran semasa pengebumian tidak boleh mengadakan kaifiat dan cara yang khusus kerana itu termasuk di dalam mengada-adakan perkara yang tidak mempunyai nas. Sebaliknya dia boleh membaca apa-apa ayat al-Quran yang hendak dibacanya secara bersendirian.

Diperakukan dalam Mesyuarat Majlis Agama Islam dan Adat Istiadat Melayu Perlis Bil 6/2019 pada 22 Oktober 2019


Harta yang ditinggalkan tanpa pewaris dalam kalangan Ashab al-Furudh dan Asabah diuruskan oleh MAIPs demi untuk kepentingan umat Islam. Dalam masa yang sama pihak pengurusan MAIPs wajar untuk memberikan keutamaan kepada Zawil Arham jika ia dapat dilakukan. Hal ini lebih menepati keperluan semasa dalam konteks perundangan negara kita.


ENAKMEN MUFTI DAN FATWA (KEDAH DARUL AMAN) 2008

PEMBERITAHUAN FATWA DI BAWAH SEKSYEN 23 DAN 24

HAD KEMUALLAFAN

Pada menjalankan kuasa yang diberikan oleh subseksyen 23(3) dan 24(4) Enakmen Mufti dan Fatwa (Kedah Darul Aman) 2008 Jawatankuasa Fatwa dan atas titah perintah Kebawah Duli Yang Maha Mulia Sultan Negeri Kedah Darul Aman dengan ini menyiarkan fatwa seperti dinyatakan dalam Jadual.

JADUAL

Berdasarkan keputusan Mesyuarat Jawatankuasa Fatwa Negeri Kedah Darul Aman yang bersidang pada 29 Julai 2018, inilah diputuskan Fatwa untuk diguna pakai di Negeri Kedah Darul Aman seperti berikut:

“Jawatankuasa bersetuju menetapkan had tempoh maksima bagi seseorang Saudara Baharu yang dipanggil Muallaf ialah lima (5) tahun. Selaras dengan peruntukan dalam Undang-undang yang berkuat kuasa maka Majlis Agama Islam Negeri Kedah berhak membuat sebarang pengecualian jika dikehendaki.’

Bertarikh:

[JMNK(F) 603 Jld. 2( 56 ), PUN(KD) 600-1/5/3]

DATO' SYEIKH FADZIL B. HJ. AWANG,
DSDK., AMK., BCK.

Mufti Negeri Kedah Darul Aman


Setelah meneliti setiap pandangan ahli mesyuarat dan hujah-hujah yang dikemukakan, maka mesyuarat Jawatankuasa Fatwa Negeri Selangor Kali Ke-1/1999 yang bersidang pada 29 September 1999  berpandangan  bahawa
 :

Jawatankuasa Fatwa memutuskan perempuan haid dan nifas menggunakan masjid semata-mata untuk tujuan pembelajaran sahaja adalah diharuskan kerana ia mempunyai hajat iaitu untuk menuntut ilmu. Manakala membawa masuk kanak-kanak yang belum mumayyiz ke dalam masjid adalah tidak harus. Ini kerana dikhuatiri kanak-kanak tersebut akan menyebabkan kotoran pada masjid.


Muzakarah Jawatankuasa Fatwa Negeri Sembilan Bil 6/2018-1439H yang bersidang pada 30 Ogos 2018 bersamaan 18 Zulhijah 1439H telah membincangkan Parameter Perdagangan Forex oleh Individu Melalui Platform Elektronik. Muzakarah bersetuju dan memutuskan menerima keputusan Muzakarah Jawatankuasa Fatwa Kebangsaan seperti berikut :

Muzakarah bersetuju memutuskan bahawa perdagangan pertukaran  mata wang asing (FOREX) oleh individu secara “lani” (individual spot Forex) melalui platform elektronik yang ada pada masa ini adalah haram kerana ia bercanggah dengan kehendak syarak dan juga tidak sah dari sisi undang- undang . Selaras dengan itu, umat islam adalah dilarang daripada melibatkan diri dalam    perdangan matawang seumpama ini.

Muzakarah juga menegaskan bahawa keputusan yang diputuskan ini tidak terpakai keatas urusniaga pertukaran matawang asing menerusi kaunter di pengurup wang berlesen dan urusniaga pertukaran mata wang asing yang dikendalikan oleh institusi-institusi kewangan yang dilesenkan dibawah undang-undang Malaysia.


Muzakarah Jawatankuasa Fatwa Negeri Sembilan Bil 5/2018-1439H yang bersidang pada 26 Julai 2018 bersamaan 13 Zu-al-Qa’dah 1439H telah 2014 telah membincangkan Mayat Terdampar Menurut Perspektif Islam. Muzakarah telah membuat keputusan seperti berikut:

Mayat yang tidak dapat dikenalpasti identitinya termasuk kanak-kanak terdampar boleh dianggap penduduk negara mayat itu dijumpai.

Sekiranya mayat tersebut dijumpai di negara orang Islam, tanpa bantuan pengenalan diri dan dokumen berkaitan, maka mayat itu dianggap Islam dan sekiranya mayat itu dijumpai di negara bukan Islam dan tidak ada dokumen atau tanda-tanda yang mayat itu seorang Islam, maka ia dianggap bukan Islam.

Mayat yang bercampur aduk antara orang Islam dan bukan Islam dan tidak dapat dibezakan maka hendaklah dimandi, dikafan dan disembahyangkan dengan niat kepada jenazah orang Islam sahaja. Mayat tersebut pula tidak boleh dikebumikan di tanah perkuburan bukan Islam. Sebaliknya mayat itu hendaklah dikebumikan di suatu kawasan berasingan atau di bahagian yang berasingan di tanah perkuburan orang Islam.


Muzakarah Jawatankuasa Fatwa Negeri Sembilan Bil 5/2018-1439H yang bersidang pada 26 Julai 2018 bersamaan 13 Zu-al-Qa’dah 1439H telah 2014 telah membincangkan Isu Perkahwinan Kanak-kanak: Kajian dari Aspek Agama, Kesihatan dan Psikologi. Muzakarah telah membuat keputusan seperti berikut:

Berasaskan nas-nas Syarak dan Qaedah-Qaedah Fiqhiyyah serta keterangan pakar-pakar kesihatan dan psikologi, Muzakarah bersetuju memutuskan bahawa perkahwinan kanak-kanak adalah harus dan dibenarkan dengan syarat ia dilakukan semata-mata untuk memenuhi kemaslahatan kanak-kanak tersebut secara syar’ie, mengikut peraturan dan undang-undang yang telah wujud dan sedia ada.


Mesyuarat Jawatankuasa Fatwa Negeri Selangor kali ke 6/2005 yang bersidang pada 15 November 2005 telah membincangkan mengenai Hukum Menulis Dan Menerbit Bahan-Bahan Yang Mengandungi Ayat-Ayat Al-Quran, Hadith Beserta Pandangan-Pandangan Agama Lain (Cina, Buddha, Hindu, Sikh Dan Kristian).
 Mesyuarat
memutuskan bahawa:

Menulis dan menerbitkan bahan-bahan yang mengandungi ayat-ayat alQuran, hadith beserta pandangan-pandangan agama lain (Cina, Buddha, Hindu, Sikh dan Kristian) adalah dilarang kecuali pandangan Islam dan ayat-ayat al-Quran serta hadith diasingkan daripada agama lain dan agama Islam perlu mendominasikan keseluruhan penerbitan tersebut.


Mesyuarat Jawatankuasa Perunding Hukum Syara’ (FATWA) Negeri Selangor kali ke 5/2005 yang bersidang pada 6 September 2005 telah membincangkan Hukum Menulis Ayat-Ayat Al-Quran Mengikut Reka Bentuk Alat Permainan Seperti Wau, Tumbuhan, Bunga-Bungaan Dan Seumpamanya. Mesyuarat telah memutuskan:

i. Penulisan ayat-ayat al-Quran dan hadith dalam bentuk hiasan yang keterlaluan yang boleh menimbulkan kekeliruan dan kesukaran kepada pembaca adalah dilarang.

ii. Penulisan khat ayat al-Quran dan hadith boleh dibuat dengan syarat ditulis dengan betul dan dapat dibaca dengan mudah dan jelas.

iii. Tulisan khat ayat al-Quran dan hadith tidak boleh dicampuradukkan dengan ayat lain sehingga boleh mengelirukan pembaca.

iv. Tulisan khat al-Quran dan hadith mestilah ditulis dengan sempurna dan susunan ayat-ayatnya tidak boleh terputus-putus sehingga mencacat atau mengelirukan atau mengubah maknanya.

v. Tulisan seni khat al-Quran dan hadith yang dibuat dalam pelbagai bentuk sehingga menimbulkan kekeliruan dan menghilangkan tujuan ayat-ayat al-Quran dan hadith yang diturunkan iaitu untuk dibaca, difahami dan dihayati adalah dilarang.

vi. Sekiranya tulisan seni khat ini yang diambil dari kata-kata hikmah, syair dan seumpamanya dalam tulisan jawi adalah diharuskan.

vii. Walau bagaimanapun penulisan khat ayat-ayat al-Quran dan hadith tertakluk di bawah akta percetakan teks al-Quran 1986, Kementerian Dalam Negeri.


Mesyuarat Jawatankuasa Perunding Hukum Syara’ (FATWA) Negeri Selangor kali ke 5/2005 yang bersidang pada 6 September 2005 telah membincangkan Hukum Pelupusan Buku Teks Pendidikan Islam Secara Kitar Semula (Recycle).

Mesyuarat telah
memutuskan:

i. Kerja-kerja pengkitaran semula buku-buku teks pendidikan Islam hendaklah dilakukan oleh syarikat-syarikat yang dimiliki oleh orang Islam.

ii. Pekerja yang terlibat dalam proses pengkitaran semula hendaklah terdiri daripada orang Islam.

iii. Kertas dan buku teks pendidikan Islam yang dikitar semula hendaklah tidak digunakan untuk membuat bahan yang tidak sesuai seperti kertas tandas dan sebagainya.

iv. Bahan-bahan kimia yang digunakan dalam proses pengkitaran semula hendaklah tidak mengandungi bahan najis.


Mesyuarat Jawatankuasa Fatwa Negeri Selangor kali ke 4/2005 yang bersidang pada 9 Ogos 2005 telah membincangkan mengenai Penggunaan Wang Zakat Bagi Pembiayaan Bakal-Bakal Haji Yang Diwartakan Oleh MAIS.
Mesyuarat telah meneliti kertas tersebut dan membuat keputusan bahawa:

Wang zakat tidak boleh digunakan bagi membiayai bakal haji yang ditawarkan oleh MAIS berdasarkan kepada bahawa:

i. Bakal-bakal haji tersebut tidak boleh dimasukkan ke dalam asnaf zakat.

ii. Kewajipan haji adalah berdasarkan kemampuan seseorang Islam sebagaimana firman Allah di dalam surah Ali Imran ayat 97 : mafhumnya:

“Dan Allah mewajibkan manusia mengerjakan ibadat haji dengan mengunjungi Baitullah, iaitu sesiapa yang mampu sampai kepadanya”


Mesyuarat Jawatankuasa Fatwa Negeri Selangor kali ke 3/2005 yang bersidang pada 17 Mei 2005 telah membincangkan mengenai Mewartakan Kawasan Masjid Dan Bukan Masjid Di Bangunan Masjid Al-‘Ubudiah Seksyen 19, Shah Alam, Selangor. Setelah meneliti dari cadangan yang dikemukakan mesyuarat telah memutuskan seperti berikut:

i. Penukaran taraf dari kawasan masjid kepada bukan masjid adalah tidak dibenarkan.

ii. Bersetuju dengan cadangan kawasan masjid dan kawasan bukan masjid. Melainkan kawasan 200 kaki persegi sebelah kiri tingkat bawah bangunan masjid.


Mesyuarat Jawatankuasa telah bersetuju memutuskan:

i. Mewajibkan pelaksanaan Program Pemeriksaan Kesihatan kepada semua umat Islam di Negeri Selangor yang ;

a. Akan berkahwin dengan pasangannya di dalam dan di luar Negeri Selangor; dan

b. Telah berkahwin di luar Negara dan akan mendaftarkan semula di Negeri Selangor

ii. Ujian yang dijalankan ialah dengan cara ujian ‘rapid test’ yang dilakukan di klinik atau Pusat Kesihatan Kementerian Malaysia. Bagi mereka yang didapati tidak dijangkiti (non-reactive), maka proses permohonan pernikahannya akan dilakukan sebagaimana biasa. Namun bagi mereka yang telah dijangkiti (reactive) maka ujian darah akan dilakukan di makmal-makmal yang ditetapkan oleh Kementerian Malaysia. Jika didapati telah disahkan positif dijangkiti virus HIV maka akan dimestikan menghadiri sesi kaunseling. Tujuan kaunseling ialah bagi memastikan mereka faham kedudukan dirinya dan mengetahui akibat jika tiada langkah-langkah keselamatan. Sekiranya mereka yang perlu diikuti bagi memastikan virus tersebut tidak berjangkit kepada pasangan dan anak.

Bil.2/2005 24 Mac 2005 3 Kaunselor yang bertindak atas dasar tanggungjawab akan memanggil pasangannya dan bagi mengelakkan daripada saling tuduh menuduh apabila telah berlangsungnya perkahwinan. Ahli keluarga rapat yang lain juga akan dipanggil jika perlu.


Mesyuarat Jawatankuasa Perunding Hukum Syara’ (FATWA) Negeri Selangor memutuskan seperti berikut:

i. Membenarkan kubur berkenaan diroboh dan digali serta dibersihkan kawasan sekitarnya.

ii. Sekiranya terdapat rangka mayat di dalamnya, maka hendaklah dipindahkan ke tanah perkuburan yang berhampiran.


Mesyuarat Jawatankuasa Fatwa Negeri Selangor telah memutuskan seperti berikut:

Bone china adalah najis kerana zatnya mengandungi 50% daripada tulang babi atau binatang lain yang tidak disembelih menurut syara’.


Mesyuarat Jawatankuasa Fatwa Negeri Selangor telah memutuskan seperti berikut:

Bersetuju dan memutuskan bahawa harus menggunakan wang zakat dari peruntukan Ibnu Sabil (zakat) untuk membina dan membiayai pengurusan yang berkaitan dengannya.


Mesyuarat Jawatankuasa Fatwa Negeri Selangor yang bersidang pada 4 Ogos 2009 telah memutuskan bahawa;

i. Apabila salah seorang pasangan (ibu atau bapa) memeluk agama Islam, status agama bagi anak di bawah umur pasangan tersebut adalah secara langsung beragama Islam.

ii. Jawatankuasa Fatwa Negeri Selangor juga memutuskan supaya perkara 12 (4) perlembagaan persekutuan yang memperuntukan bahawa agama seseorang yang di bawah umur 18 tahun hendaklah ditetapkan oleh ibu atau bapa atau penjaganya tidak perlu dipinda.

iii. Jawatankuasa Fatwa Negeri Selangor telah bersetuju dan membuat pindaan kepada perkara 21 (3) seperti berikut:

“Hak hadhanah hendaklah diputuskan oleh Mahkamah Sivil dan syarat yang ditetapkan memberi keutamaan kepada status agama anak”


Mesyuarat Jawatankuasa Fatwa Negeri Selangor telah memutuskan seperti berikut:

(i) Islam menegah umatnya melakukan apa jua perbuatan dan amalan yang mempunyai unsur-unsur syirik dan menyerupai amalan jahiliah serta berlebih-lebihan dan membazir. Oleh itu, Islam mengharamkan perbuatan membina, mengukir atau memahat apa jua bentuk patung samada manusia atau haiwan untuk tujuan peringatan atau sebagainya.

(ii) Walaubagaimanapun, sekiranya binaan tanda peringatan tersebut hanya mengandungi ukiran nama dan bentuk selain daripada manusia dan haiwan, muzakarah tersebut memutuskan bahawa ia adalah diharuskan selagi mana tidak berlaku pembaziran dan perbuatan-perbuatan yang boleh menjejaskan aqidah seperti unsur-unsur pemujaan dan amalan-amalan lain yang bertentangan dengan syarak.

(iii) Acara-acara seperti majlis bacaan doa selamat, yasin, tahlil dan sebagainya tidak boleh dilakukan dihadapan binaan peringatan tersebut dan hendaklah dilakukan di tempat berasingan seperti masjid atau bangunan berhampiran semasa meraikan perayaanperayaan yang berkaitan.


Mesyuarat Jawatankuasa Fatwa Negeri Selangor telah memutuskan seperti berikut;

i. Kandungan tujuh (7) buah buku yang dinyatakan di para 6 secara keseluruhannya tidak mengandungi fakta-fakta yang bercanggah dengan Ahli Sunnah Wal Jamaah. Walau bagaimanapun ianya tidak sesuai disiarkan kepada umum dan perlu dihadkan bacaannya di Institusi Pengajian Tinggi sahaja sebagai rujukan ilmiah. Buku ini juga tidak perlu diharamkan.

ii. Ketujuh-tujuh buah buku yang diberikan oleh Yang Mulia Raja Ashman Shah Ibnu Sultan Azlan Shah tidak boleh dijadikan sebagai sandaran rujukan bagi membuat pertimbangan terhadap kandungan sebenar Tariqat Naqsyabandiah al-Aliah Syeikh Nazim Haqqani. Kajian yang lebih lanjut perlu dilakukan bagi mendapatkan sumber sebenar amalan Tariqat Naqsyabandiah al-Aliah Syeikh Haqqani untuk dibuat kajian dan penelitian yang mendalam.

iii. Keputusan Muzakarah kali ke 48 bertarikh 3 April 2000 dan Muzakarah Jawatankuasa Fatwa Majlis Kebangsaan bagi Hal Ehwal Agama Islam Malaysia kali ke 85 pada 12 Februari 2009 hendaklah dikekalkan.


Mesyuarat Jawatankuasa Fatwa Negeri Selangor telah memutuskan seperti berikut :

Tidak harus menggunakan wang zakat bagi melaksanakan Sistem Pengurusan Online Pentadbiran Masjid. Walau bagaimanapun ia boleh dijalankan dengan menggunakan sumber yang lain seumpama wang sumber daripada kerajaan negeri atau wang Baitulmal.


Mesyuarat Jawatankuasa Fatwa Negeri Selangor telah memutuskan seperti berikut :

(a) Bagi menjaga kehormatan dan kemuliaan ayat-ayat suci al-Quran dan kalimah-kalimah suci agama Islam, perbuatan menggantung apa jua ayat-ayat suci al-Quran atau kalimah-kalimah suci agama Islam di premis-premis bukan Islam atau mana-mana tempat yang boleh mendedahkannya kepada penghinaan, penipuan atau penyalahgunaan adalah dilarang oleh Islam.

(b) Penjualan dan penyimpanan kitab suci al-Quran di kedai-kedai yang dimiliki oleh orang bukan Islam adalah juga dilarang oleh Islam kerana ia boleh membawa kepada penghinaan ke atas kehormatan dan kesucian kitab suci tersebut.


Mesyuarat Jawatankuasa Fatwa Negeri Selangor memutuskan seperti berikut:

Harus menggunakan Wang Zakat dari peruntukan Asnaf Fisabilillah untuk membiayai Caruman Skim Takaful Hayat Berkumpulan bagi Guru-guru Kelas al-Quran dan Fardhu Ain Intigrasi (KAFAI) Negeri Selangor Darul Ehsan.


Mesyuarat Jawatankuasa Fatwa Negeri Selangor memutuskan seperti berikut:

i. Senaman yoga yang berasal daripada masyarakat hindu sejak sebelum masihi lagi menggabungkan amalan fizikal, unsur-unsur keagamaan dan pemujaan bagi tujuan tertentu adalah tidak sesuai dan boleh merosakkan aqidah umat Islam.

ii. Apa jua jenis atau bentuk senaman yang mengandungi unsur-unsur tersebut di atas adalah dilarang dan bertentangan dengan syariat Islam.


Mesyuarat Jawatankuasa Fatwa Negeri Selangor memutuskan seperti berikut:

Harus menggunakan wang zakat dari peruntukan Asnaf ‘Amil untuk Membiayai Emolumen Pegawai-pegawai MAIS di bahagian tertentu yang mana bidang tugasnya adalah terlibat secara langsung dalam mengurus hal ehwal kewangan zakat.


Mesyuarat Jawatankuasa Fatwa Negeri Selangor kali ke 5/2008 yang bersidang pada 2 Disember 2008 telah membincangkan
Mengenai Wang Zakat Bagi Membiayai Kos Berkaitan Kes Permohonan Perisytiharan Murtad Dalam Proses Istitabah Di Baitul Iman
. Mesyuarat telah memutuskan seperti berikut:

(i) Harus menggunakan wang zakat bagi membiayai kos berkaitan kes permohonan perisytiharan murtad dalam proses istitabah di Baitul Iman;

(ii) Sekiranya pemohon masih dalam tempoh muallaf (5 tahun) hendaklah wang tersebut digunakan dari peruntukan asnaf muallaf;

(iii) Sebaliknya jika pemohon telah melebihi tempoh muallaf (melebihi 5 tahun) hendaklah wang tersebut digunakan dari peruntukan asnaf fisabilillah.

sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2008/788-fatwa-mengenai-wang-zakat-bagi-membiayai-kos-berkaitan-kes-permohonan-perisytiharan-murtad-dalam-proses-istitabah-di-baitul-iman


Mesyuarat Jawatankuasa Fatwa Negeri Selangor kali ke 5/2008 yang bersidang pada 2 Disember 2008 telah membincangkan
Sistem Pengurusan Online Pentadbiran Masjid Bagi Negeri Selangor
. Mesyuarat telah memutuskan seperti berikut:

Bersetuju dengan cadangan untuk mengadakan Sistem Pengurusan Online Pentadbiran Masjid Negeri Selangor (SPMS) kerana ia dilihat sebagai satu usaha murni ke arah memantapkan institusi masjid di Negeri Selangor.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2008/787-fatwa-sistem-pengurusan-online-pentadbiran-masjid-bagi-negeri-selangor


Mesyuarat Jawatankuasa Fatwa Negeri Selangor kali ke 5/2008 yang bersidang pada 2 Disember 2008 telah membincangkan
 Mewujudkan Jawatan Pembantu Tadbir (Kewangan) Gred W17 Kontrak Di Sekolah Rendah Agama (Sra), Sekolah Rendah Agama Intigrasi (Srai) Dan Ma’ahad Intigrasi Tahfiz Istana Bandar (MITIB) Di Negeri Selangor
. Mesyuarat telah memutuskan seperti berikut:

(i) Bersetuju mewujudkan jawatan pembantu tadbir (kewangan) gred W17 kontrak di Sekolah Rendah Agama (SRA), Sekolah Rendah Agama Intigrasi (SRAI) dan Ma’ahad Intigrasi Tahfiz Istana Bandar (MITIB) di Negeri Selangor mengikut keperluan guna tenaga yang optimum;

(ii) Harus menggunakan wang zakat dari peruntukan Asnaf Fisabilillah untuk membiayai Emolument Pegawai-pegawai yang telah dilantik.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2008/786-fatwa-mewujudkan-jawatan-pembantu-tadbir-kewangan-gred-w17-kontrak-di-sekolah-rendah-agama-sra-sekolah-rendah-agama-intigrasi-srai-dan-ma-ahad-intigrasi-tahfiz-istana-bandar-mitib-di-negeri-selangor


Mesyuarat Jawatankuasa Fatwa Negeri Selangor kali ke 5/2008 yang bersidang pada 2 Disember 2008 telah membincangkan
Pemberian Bonus Kepada Penyelia Dan Guru Kelas Al-Quran Dan Fardhu ‘Ain Intigrasi (Kafai) Negeri Selangor Darul Ehsan
. Mesyuarat telah memutuskan seperti berikut:

Bersetuju dengan pengagihan bonus berjumlah RM3,144,000.00 kepada Penyelia dan Guru-guru Kelas al-Quran dan Fardhu ‘Ain Intigrasi (KAFAI) Negeri Selangor yang dibiayai melalui tiga sumber peruntukan kewangan iaitu Jabatan Kemajuan Islam Malaysia (JAKIM), Kerajaan Negeri dan Baitulmal.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2008/785-fatwa-pemberian-bonus-kepada-penyelia-dan-guru-kelas-al-quran-dan-fardhu-ain-intigrasi-kafai-negeri-selangor-darul-ehsan


Mesyuarat Jawatankuasa Fatwa Negeri Selangor kali ke 4/2008 yang bersidang pada 27 Ogos 2008 telah membincangkan berkenaan
Pembiayaan Pendidikan Perbadanan Tabung Pendidikan Tinggi Nasional (Ptptn) Berasaskan Konsep Ja'alah
. Mesyuarat telah memutuskan seperti berikut:

(i) Bersetuju dengan cas perkhidmatan yang dikenakan oleh PTPTN kepada pelajar atas konsep upah (Ijrah) dengan kadar yang munasabah dan tidak membebankan pelajar;

(ii) Pihak PTPTN boleh menuntut ganti rugi ( Ø§Ù„ØºØ±Ø§Ù…Ø© ) kepada pelajar yang telah mendapat pekerjaan tetap dan berkemampuan dari segi aspek kewangan tetapi sengaja tidak mahu membayar semula pembiayaan PTPTN. Bagi pelajar yang tidak mempunyai kerja tetap dan tidak berkemampuan daripada aspek kewangan tidak deikenakan ganti rugi ( Ø§Ù„ØºØ±Ø§Ù…Ø© )

(iii) Pihak PTPTN hendaklah memberikan rebit ( Ø¥Ø¨Ø±Ø§Ø§ ) kepada pelajar yang berjaya melaksanakan pembiayaan lebih awal daripada tamat tempoh perjanjian;

(iv) Bersetuju supaya pembiayaan PTPTN berasaskan konsep upah ini diaplikasikan kepada semua kategori pelajar di setiap peringkat pengajian dan terpakai kepada seluruh pelajar tanpa mengira agama dan bangsa.

(v) Sebarang perubahan ke atas dasar pembiayaan PTPTN yang sedia ada hendaklah merujuk kepada Muzakarah Jawatankuasa Fatwa Majlis Kebangsaan Bagi Hal Ehwal Agama Islam Malaysia.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2008/784-fatwa-pembiayaan-pendidikan-perbadanan-tabung-pendidikan-tinggi-nasional-ptptn-berasaskan-konsep-ja-alah


Mesyuarat Jawatankuasa Fatwa Negeri Selangor kali ke 4/2008 yang bersidang pada 27 Ogos 2008 telah membincangkan
Hukum Peraduan Sms Celcom, 100 Hari 100 Kereta
. Mesyuarat memutuskan seperti berikut:

(i) Peraduan ini adalah tidak mematuhi syariah kerana mengandungi unsur judi, ghorar (unsur yang tidak jelas), exsplotasi dan menggalakkan pembaziran;

(ii) Mesyuarat panel kajian syariah menasihatkan celcom supaya menyediakan konsep peraduan baru yang selari dengan tuntutan syarak.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2008/783-hukum-peraduan-sms-celcom-100-hari-100-kereta


Mesyuarat Jawatankuasa Fatwa Negeri Selangor kali ke 4/2008 yang bersidang pada 27 Ogos 2008 telah membincangkan
Hukum Penggunaan Wang Saham Wakaf, Majlis Agama Islam Selangor
. Mesyuarat telah memutuskan seperti berikut:

(i) Harus menggunakan wang saham wakaf untuk membiayai segala keperluan bagi mewujudkan sesuatu aset;

(ii) Harus menggunakan wang manfaat wakaf untuk membiayai segala kos penyelenggaraan berkaitan keperluan bangunan;

(iii) Pihak MAIS disyorkan agar mempergiatkan usaha untuk menyuburkan harta-harta wakaf yang telah diwujudkan supaya hasil atau manfaat wakaf yang diterima akan lebih member keuntungan;

(iv) Pihak MAIS hendaklah memastikan terlebih dahulu sesuatu harta yang diterima untuk tujuan diwakafkan adalah merupakan harta milik sempurna yang tidak ada sebarang tanggungan.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2008/782-hukum-penggunaan-wang-saham-wakaf-majlis-agama-islam-selangor


Mesyuarat Jawatankuasa Fatwa Negeri Selangor kali ke 4/2008 yang bersidang pada 27 Ogos 2008 telah membincangkan
 Isu-Isu Kewajipan Membayar Zakat Perniagaan
. Mesyuarat telah memutuskan seperti berikut:

(i) Hukum membayar zakat wajib ke atas semua bentuk perniagaan yang memenuhi tuntutan syarak samada perniagaan tersebut berdaftar atau pun tidak berdaftar.

(ii) Hukum membayar zakat adalah wajib ke atas semua kumpulan perniagaan Muslim dan syarikat perniagaan yang dimiliki oleh kerajaan samada Kerajaan Negeri atau pun Kerajaan Persekutuan.

(iii) Pembayaran zakat oleh syarikat yang dimiliki individu atau perkumpulan Muslim yang menjalankan perniagaan di negeri Selangor hendaklah dibuat di negeri Selangor.

(iv) Hukum membayar zakat perniagaan adalah wajib ke atas setiap syarikat dalam kumpulan yang terdiri dari pelbagai anak syarikat. Sekiranya syarikat induk telah membayar zakat yang wajib dikeluarkan oleh anak syarikat, maka anak syarikat tidak wajib membayar zakat.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2008/781-fatwa-isu-isu-kewajipan-membayar-zakat-perniagaan


Mesyuarat Jawatankuasa Fatwa Negeri Selangor kali ke 3/2008 yang bersidang pada 10 Jun 2008 telah membincangkan
Hukum Menggunakan Wang Tabung Masjid Bagi Pembayaran Saguhati Ahli Jawatankuasa Masjid Yang Menghadiri Kursus.
 Mesyuarat telah memutuskan seperti berikut:

(i) Harus menggunakan wang tabungan masjid selain tabungan yang khusus bagi pembayaran saguhati kepada ahli Jawatankuasa Masjid yang menghadiri kursus;

(ii) Kadar pembayaran saguhati hendaklah mengikut kadar yang munasabah. Bagi ahli Jawatankuasa Masjid yang tidak mempunyai pendapatan tetap, kadar pembayaran saguhati adalah merangkumi elaun sara hidup sepanjang kehadirannya berkursus;

(iii) Sekiranya wang tabungan masjid tidak mencukupi, JAIS hendaklah berusaha untuk mendapatkan dana daripada mana-mana sumber yang difikirkan sesuai;

(iv) Disyorkan supaya setiap masjid mewujudkan tabungan khas pendidikan bagi tujuan pendidikan ahli qariah.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2008/780-hukum-menggunakan-wang-tabung-masjid-bagi-pembayaran-saguhati-ahli-jawatankuasa-masjid-yang-menghadiri-kursus


Mesyuarat Jawatankuasa Fatwa Negeri Selangor kali ke 3/2008 yang bersidang pada 10 Jun 2008 telah membincangkan
Penyelesaian Permasalahan Tanah Wakaf Masjid Al-Shariff, Meru Melalui Mekanisma Istibdal
. Mesyuarat telah memutuskan seperti berikut:

(i) Tidak harus istibdal ke atas Tanah Wakaf Masjid al-Shariff, Meru kerana tidak menepati syarat yang membolehkan istibdal;

(ii) Perjanjian yang telah dibuat diantara penyewa tanah dengan pihak masjid adalah tidak sah dari segi undang-undang sivil mahupun syariah;

(iii) Sebagai pemegang amanah tunggal harta wakaf di negeri Selangor, disyorkan supaya MAIS mengadakan rundingan secara pentadbiran dengan penyewa tanah agar masalah ini dapat ditangani sebaik mungkin.

Sumber;
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2008/779-fatwa-penyelesaian-permasalahan-tanah-wakaf-masjid-al-shariff-meru-melalui-mekanisma-istibdal


Mesyuarat Jawatankuasa Fatwa Negeri Selangor kali ke 2/2008 yang bersidang pada 8 april 2008 telah membincangkan
Hukum Membangunkan Tanah Wakaf Khas Dengan Pembangunan Selain Daripada Niat Asal Pewakaf
. Mesyuarat memutuskan seperti berikut:

Membangunkan Tanah Wakaf Khas khususnya Wakaf Masjid dengan tambahan projek pembangunan atau beberapa penambahbaikan bagi menjamin harta wakaf tersebut kekal adalah diharuskan oleh Islam dengan syarat pembangunan ini hendaklah berdasarkan keperluan yang boleh ditentukan oleh pemerintah dan tidak bercanggah dengan Syariah Islam.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2008/778-hukum-membangunkan-tanah-wakaf-khas-dengan-pembangunan-selain-daripada-niat-asal-pewakaf


Mesyuarat Jawatankuasa Fatwa Negeri Selangor kali ke 5/2007 yang bersidang pada 15 november 2007 telah membincangkan
Hukum Menggunakan Najis Babi Sebagai Baja Tanaman
. Mesyuarat telah memutuskan seperti berikut :

Hukum menggunakan najis babi untuk tujuan baja tanaman adalah HARAM.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2007/772-hukum-menggunakan-najis-babi-sebagai-baja-tanaman


Mesyuarat Jawatankuasa Fatwa Negeri Selangor kali ke 5/2007 yang bersidang pada 15 November 2007 telah membincangkan
 Melantik Pegawai Dan Kakitangan Bagi Mewujudkan Unit Runding Cara Aqidah (Kaunseling) Di Jabatan Mufti Negeri Selangor Dalam Menangani Permasalahan Murtad
. Mesyuarat telah memutuskan seperti berikut:

Harus menggunakan peruntukan dana zakat Fi Sabilillah untuk membiayai pegawai dan kakitangan bagi Unit Runding Cara Aqidah (Kaunseling) di Jabatan Mufti Negeri Selangor bagi menangani permasalahan murtad.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2007/771-fatwa-melantik-pegawai-dan-kakitangan-bagi-mewujudkan-unit-runding-cara-aqidah-kaunseling-di-jabatan-mufti-negeri-selangor-dalam-menangani-permasalahan-murtad


Mesyuarat Jawatankuasa Fatwa Negeri Selangor kali ke 5/2007 yang bersidang pada 15 november 2007 telah membincangkan
Hukum Pembiayaan Peruntukan Dana Zakat Bagi Skim Latihan Dalam Perkhidmatan Khas Bagi Peringkat Sijil, Diploma, Sarjana Muda, Sarjana Dan Kedoktoran (Ph.D) Untuk Pegawai-Pegawai Majlis Agama Islam Selangor
. Mesyuarat telah memutuskan seperti berikut :

(i) Harus menggunakan peruntukan dana zakat untuk membiayai skim latihan dalam perkhidmatan bagi bidang yang amat diperlukan oleh MAIS setakat menampung kekurangan kos sahaja.

(ii) Keutamaan kursus dan pengajian hendaklah yang disediakan di dalam negeri.

sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2007/770-hukum-pembiayaan-peruntukan-dana-zakat-bagi-skim-latihan-dalam-perkhidmatan-khas-bagi-peringkat-sijil-diploma-sarjana-muda-sarjana-dan-kedoktoran-ph-d-untuk-pegawai-pegawai-majlis-agama-islam-selangor


Mesyuarat Jawatankuasa Fatwa Negeri Selangor kali ke 5/2007 yang bersidang pada 15 november 2007 telah membincangkan
Pembiayaan Elaun Tetap Bulanan Dan Elaun Kehadiran Mesyuarat Mais Serta Elaun Jawatankuasa-Jawatankuasa Tetap Mais Dengan Menggunakan Peruntukan Asnaf Fi Sabilillah
. Mesyuarat telah memutuskan seperti berikut :

(i) Harus menggunakan peruntukkan asnaf Fi Sabilillah bagi Jawatankuasa Dakwah Negeri Selangor, Jawatankuasa Tauliah, Jawatankuasa Pendidikan Islam, Jawatankuasa Undang-Undang, Jawatankuasa Fatwa Negeri Selangor, Jawatankuasa Pengurusan Aqidah dan Jawatankuasa Falak.

(ii) Elaun tetap dan elaun kehadiran Mesyuarat MAIS, Jawatankuasa Audit dan Jawatankuasa Kaedah Mahkamah Syariah (JAKESS) hendaklah menggunakan peruntukan Baitulmal.

(iii) Jawatankuasa Pengesahan Halal Negeri Selangor hendaklah dibiayai melalui peruntukan pengeluaran sijil halal manakala Jawatankuasa Qariah dibiayai melalui peruntukan khas EXCO Jawatankuasa Tetap Hal Ehwal Islam yang sedia ada.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2007/769-fatwa-pembiayaan-elaun-tetap-bulanan-dan-elaun-kehadiran-mesyuarat-mais-serta-elaun-jawatankuasa-jawatankuasa-tetap-mais-dengan-menggunakan-peruntukan-asnaf-fi-sabilillah


Mesyuarat Jawatankuasa Fatwa Negeri Selangor kali ke 4/2007 yang bersidang pada 7 Ogos 2007 telah membincangkan
Hukum Penggunaan Kemudahan Awam Seperti Dewan Serbaguna / Kompleks Komuniti Dalam Melaksanakan Kegiatan Masyarakat Oleh Masyarakat Setempat
. Mesyuarat telah berpandangan bahawa:

Penggunaan kemudahan awam seperti dewan serbaguna / kompleks komuniti boleh digunakan oleh semua pihak. Adalah disarankan supaya sebarang kegiatan atau acara yang dilaksanakan di tempat tersebut hendaklah dipastikan sentiasa memelihara keharmonian masyarakat di samping menjaga sensitiviti agama / kefahaman. Oleh yang demikian satu garis panduan / peraturan hendaklah diwujudkan.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2007/768-hukum-penggunaan-kemudahan-awam-seperti-dewan-serbaguna-kompleks-komuniti-dalam-melaksanakan-kegiatan-masyarakat-oleh-masyarakat-setempat


Mesyuarat Jawatankuasa Fatwa Negeri Selangor kali ke 4/2007 yang bersidang pada 7 Ogos 2007 telah membincangkan
Hukum Terhadap Keuzuran Solat Jumaat Bagi Tujuan Mencegah Kemungkaran
.
Mesyuarat berpandangan bahawa:

Solat jumaat wajib dilaksanakan oleh setiap orang Islam. Oleh yang demikian solat jumaat tidak harus sama sekali ditinggalkan atas sebab menjalankan tugas seumpama mencegah kemungkaran.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2007/767-hukum-terhadap-keuzuran-solat-jumaat-bagi-tujuan-mencegah-kemungkaran


Mesyuarat Jawatankuasa Fatwa Negeri Selangor kali ke 4/2007 yang bersidang pada 7 Ogos 2007 telah membincangkan
Hukum Menyediakan Simpanan RM20 Juta Setiap Tahun Majlis Agama Islam Selangor (Mais)
. Mesyuarat telah memutuskan bahawa:

Tidak harus menyediakan simpanan RM20 juta setiap tahun dari kutipan zakat melainkan jika terdapat zakat berlebihan (Mal al-Faid) yang tidak disengajakan. Sekiranya berlaku demikian maka keharusan hanya setakat jumlah kali pertama sahaja dan wang itu hendaklah disimpan dalam tabung pelaburan halal yang boleh dikeluarkan bilabila masa untuk kegunaan asnaf yang ditetapkan oleh syara’.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2007/766-hukum-menyediakan-simpanan-rm20-juta-setiap-tahun-majlis-agama-islam-selangor-mais


Mesyuarat Jawatankuasa Fatwa Negeri Selangor kali ke 4/2007 yang bersidang pada 7 Ogos 2007 telah membincangkan
Hukum Pembayaran Fee Guaman Menggunakan Peruntukan Wang Zakat Untuk Kes; Hak Penjagaan Anak Tiri Siti Asnah Binti Haji Syurip Dan Permohonan Muaalaf Untuk Membetulkan Status Agama Islam
. Mesyuarat telah memutuskan bahawa :

Harus menggunakan peruntukan zakat bagi membayar fee guaman bagi anak tiri Asnah binti Haji Syurip dan harus menggunakan peruntukan zakat bagi pembayar fee guaman bagi tujuan mempertahankan agama Islam umpamanya untuk menahan kehendak seseorang untuk membatalkan status agama Islam.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2007/765-hukum-pembayaran-fee-guaman-enggunakan-peruntukan-wang-zakat-untuk-kes-hak-penjagaan-anak-tiri-siti-asnah-binti-haji-syurip-dan-permohonan-muaalaf-untuk-membetulkan-status-agama-islam


Mesyuarat Jawatankuasa Fatwa Negeri Selangor kali ke 4/2007 yang bersidang pada 7 Ogos 2007 telah membincangkan tentang
Penggunaan Wang Zakat Di Bawah Asnaf Fi Sabilillah Bagi Membiayai Emolumen Kakitangan Unit Guaman Syar’ie Dan Ibu Tunggal, Bahagian Perundangan Keluarga, Jabatan Agama Islam Selangor.
 Mesyuarat telah memutuskan bahwa:

Pembiayaan emolumen tersebut tidak menepati pengertian fi sabilillah dan pembiayaan emolumen tersebut hendaklah dipohon melalui peruntukan kerajaan Negeri Selangor atau Kerajaan Pusat.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2007/764-fatwa-penggunaan-wang-zakat-di-bawah-asnaf-fi-sabilillah-bagi-membiayai-emolumen-kakitangan-unit-guaman-syar-ie-dan-ibu-tunggal-bahagian-perundangan-keluarga-jabatan-agama-islam-selangor


Mesyuarat Jawatankuasa Fatwa Negeri Selangor kali ke 3/2007 yang bersidang pada 22 Mei 2007 telah membincangkan H
ukum Penjualan Air Zam-Zam
. Mesyuarat telah memutuskan bahawa:

Berdasarkan nas-nas daripada hukum syara’, Islam membenarkan penjualan, perdagangan atau urusniaga air zam-zam. Walau bagaimanapun, pihak pemerintah boleh mengenakan sekatan sekiranya terdapat pihak yang mencemarkan kesucian dan kemuliaan air tersebut.

*Nota: Fatwa ini berkaitan dengan Fatwa Hukum Penjualan Air Zam-zam yang telah diwartakan pada 31 Julai 2014.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2007/763-hukum-penjualan-air-zam-zam


Mesyuarat Jawatankuasa Fatwa Negeri Selangor kali ke 3/2007 yang bersidang pada 22 Mei 2007 telah membincangkan
Hukum Penggunaan Ayat-Ayat Suci Al-Quran Dan Laungan Azan Dalam Nada Dering Dan Paparan Skrin Di Dalam Telefon Bimbit
. Mesyuarat telah memutuskan bahawa:

Pada prinsipnya Islam tidak menghalang penggunaan nada dering ayat-ayat suci Al-Quran ini dengan syarat penggunaannya menepati adab yang telah ditetapkan oleh Islam dan digunakan di tempat-tempat yang tidak mencemarkan kesucian ayat-ayat suci tersebut seperti di dalam tandas.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2007/762-hukum-penggunaan-ayat-ayat-suci-al-quran-dan-laungan-azan-dalam-nada-dering-dan-paparan-skrin-di-dalam-telefon-bimbit


Mesyuarat Jawatankuasa Fatwa Negeri Selangor kali ke 2/2007 yang bersidang pada 24 April 2007 telah membincangkan tentang
Arahan Untuk Menyediakan Simpanan RM20 Juta Setiap Tahun Majlis Agama Islam Selangor (Mais)
. Mesyuarat telah memutuskan:

(i) Mesyuarat berpandangan bahawa kaedah pengagihan zakat perlu diagihkan kepada penerima dengan kadar segera, tanpa ditangguh atau disimpan. Pandangan ini merujuk kepada kitab al-Fiqh Manhaji ‘Ala Mazhab al-Shafii, Jilid 1, halamam 313, yang menyatakan bahawa pemilik harta wajib mengeluarkan zakat secara segera apabila memenuhi syaratnya itu, harta itu sudah ada dan terdapatnya asnaf yang layak menerima atau pemerintah yang mengumpulkan zakat. Dalam konteks ini, Lembaga Zakat Selangor adalah berperanan sebagai wakil kepada pemilik harta untuk mengagihkan zakat kepada penerimanya.

(ii) Mesyuarat juga berpandangan bahawa sekiranya simpanan tersebut dilaksanakan, ia akan memberi kesan negatif terhadap pembayar zakat yang mengharapkan agar zakat yang dibayar sampai kepada penerima dalam jangka masa yang sepatutntya. Dari situasi tersebut, secara tidak langsung akan menjadi salah satu punca penurunan bilangan pembayar zakat di negeri ini yang menyebabkan matlamat kutipan zakat tidak mencapai sasarannya.

(iii) Mesyuarat turut mencadangkan supaya wang Baitul Mal (bukan zakat) agar mengambil peranan dalam perkara ini untuk memulakan simpanan dananya bagi memenuhi keperluan yang diputuskan oleh Majlis Mesyuarat Kerajaan Negeri Selangor.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2007/761-fatwa-arahan-untuk-menyediakan-simpanan-rm20-juta-setiap-tahun-majlis-agama-islam-selangor-mais


Mesyuarat Jawatankuasa Fatwa Negeri Selangor kali ke 2/2007 yang telah bersidang pada 24 April 2007 telah membincangkan
Hukum Pelaburan Ke Atas Syarikat Swisscash Mutual Fund
. Mesyuarat telah memutuskan bahawa:

Pelaburan yang menjamin keuntungan secara tetap seperti yang ditawarkan oleh beberapa syarikat pelaburan dalam dan luar Negara seperti Swisscash Mutual Fund dan lain-lain adalah haram kerana ia mengandungi unsur riba dan gharar. Oleh itu, umat Islam dilarang terlibat dengan pelaburan seumpama ini kerana banyak alternatif lain yang berlandaskan yang boleh disertai oleh umat Islam.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2007/760-hukum-pelaburan-ke-atas-syarikat-swisscash-mutual-fund


Mesyuarat Jawatankuasa Fatwa Negeri Selangor kali ke 1/2007 yang bersidang pada 6 Mac 2007 telah membincangkan tentang
Pelaksanaan Wakaf Irsod Oleh Kerajaan Negeri Selangor
. Mesyuarat telah memutuskan bahawa:

Kerajaan negeri boleh mewakafkan harta sebagai penggunaan khusus kepada orang Islam termasuk tapak masjid, surau, kubur dan sekolah Islam.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2007/759-fatwa-pelaksanaan-wakaf-irsod-oleh-kerajaan-negeri-selangor


Mesyuarat Jawatankuasa Fatwa Negeri Selangor kali 1/2007 yang bersiadang pada 6 Mac 2007 telah membincangkan tentang
Pengurangan Kadar Cukai Bagi Tanah Dan Harta Wakaf Majlis Agama Islam Selangor (Mais)
. Mesyuarat telah memutuskan supaya tanah dan harta wakaf milik MAIS diberi pengecualian daripada cukai berdasarkan sebab berikut:

(i) Bahawa tanah dan harta wakaf tersebut tidak dikomersial untuk tujuan keuntungan.

(ii) Bahawa tanah dan harta wakaf tersebut bukan milik peribadi dan sekiranya terdapat keuntungan, ianya untuk tujuan kemaslahatan umat Islam negeri ini.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2007/758-fatwa-pengurangan-kadar-cukai-bagi-tanah-dan-harta-wakaf-majlis-agama-islam-selangor-mais


Mesyuarat Jawatankuasa Fatwa Negeri Selangor (MJKFNS) kali ke-4/2014 yang bersidang pada 16 Disember 2014 bersamaan 23 Safar 1436H berkaitan
 Hukum Perbuatan Zikir Sambil Memukul Gendang Atau Peralatan Muzik Lain Di Dalam Masjid Atau Surau
 memutuskan bahawa:

Berzikir menggunakan alat yang diharuskan adalah harus. Berzikir di dalam masjid atau surau dengan iringan muzik adalah dilarang.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2014/619-hukum-perbuatan-zikir-sambil-memukul-gendang-atau-peralatan-muzik-lain-di-dalam-masjid-atau-surau


Mesyuarat Jawatankuasa Fatwa Negeri Selangor (MJKFNS) kali ke-4/2014 yang bersidang pada 16 Disember 2014 bersamaan 23 Safar 1436H berkaitan
 Hukum Penggunaan
Cordyceps Sinesis
 Dalam Pembuatan Ubat Tradisional
memutuskan bahawa:

Penggunaan Cordyceps Sinesis dalam proses pembuatan ubat tradisional atau produk makanan kesihatan adalah diharuskan kerana Cordyceps Sinesis asli terhasil daripada bahan yang tidak menajiskan, manakala Cordyceps Sinesis yang terhasil melalui proses makmal juga hanya mengunakan bahan-bahan daripada tumbuhan-tumbuhan sebagai medium pembiakan.

Sumber:


Mesyuarat Jawatankuasa Fatwa Negeri Selangor (MJKFNS) kali ke-4/2014 yang bersidang pada 16 Disember 2014 bersamaan 23 Safar 1436H berkaitan
 Hukum Minum Ucap Selamat (Drinking A Toast) Dalam Majlis Makan Beradab Angkatan Tentera Malaysia
memutuskan bahawa:

Hukum Acara Minum Ucap Selamat (
Drinking a Toast
) seperti yang dilakukan dalam Majlis Makan Beradab oleh Angkatan Tentera Malaysia adalah dilarang oleh syarak kerana ini sememangnya tidak keselarian dengan Islam. Mengucapkan selamat dan kesejahteraan yang terbaik adalah dengan mendoakan seseorang atau menyebut nama mereka tanpa diikuti dengan perbuatan atau
ritual
 tradisi agama atau budaya lain.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2014/617-hukum-minum-ucap-selamat-drinking-a-toast-dalam-majlis-makan-beradab-angkatan-tentera-malaysia


Mesyuarat Jawatankuasa Fatwa Negeri Selangor (MJKFNS) kali ke-3/2014 yang bersidang pada 20 Ogos 2014 bersamaan 24 Syawal 1435H berkaitan
 Fatwa Mengenai Hasil Agama Islam Dalam Kerajaan Negeri Selangor Disalurkan Kepada Baitulmal Majlis Agama Islam Selangor
memutuskan bahawa:

Fii Kad Pintar Nikah yang telah dikeluarkan Bahagian Undang-Undang Keluarga tidak termasuk dalam keputusan yang telah diwartakan pada 27 Disember 2012.

(Fii Jabatan Agama Islam Selangor dalam kertas kerja halaman 12, Perkara 3.5.2)

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2014/616-fatwa-mengenai-hasil-agama-islam-dalam-kerajaan-negeri-selangor-disalurkan-kepada-baitulmal-majlis-agama-islam-selangor


Mesyuarat Jawatankuasa Fatwa Negeri Selangor (MJKFNS) kali ke-1/2014 yang bersidang pada 20 Ogos 2014 bersamaan 24 Syawal 1435H berkaitan
 Fatwa Hasil Pelupusan Naskhah Al-Quran yang Rosak , Usang Dan Tidak Mengikut Resam 'Uthmani Ke Dalam Bentuk Cecair
memutuskan bahawa:

Harus melupuskan naskhah al-Quran dengan kaedah ditukarkan dalam bentuk cecair.


Mesyuarat Jawatankuasa Fatwa Negeri Selangor (MJKFNS) kali ke-1/2014 yang bersidang pada 23 Jun 2014 bersamaan 25 Sya'ban 1435H berkaitan
 Fatwa Rampasan Bible
memutuskan bahawa:

Bible bukan himpunan kitab-kitab wahyu yang diturunkan kepada nabi-nabi yang terdahulu bahkan ia telah diselewangkan.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2014/614-fatwa-rampasan-bible


Mesyuarat Jawatankuasa Fatwa Negeri Selangor (MJKFNS) kali ke-2/2014 yang bersidang pada 8 April 2014 bersamaan 8 Jamadil akhir 1435H berkaitan
 Hukum Penggunaan Vaksin Meningococcal Menomune
memutuskan bahawa:

Hukum penggunaan Vaksin Meningitis Menomune yang dikeluarkan oleh
Sanafi Pasteur
 adalah diharamkan.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2014/613-hukum-pneggunaan-vaksin-meningococcal-menomune


Mesyuarat Jawatankuasa Fatwa Negeri Selangor (MJKFNS) kali ke-2/2014 yang bersidang pada 8 April 2014 bersamaan 8 Jamadil akhir 1435H berkaitan
 Fatwa Asal Usul Tiupan
Rouse
 dan
Last Post
 Dalam Angkatan Tentera Malaysia
 memutuskan bahawa:

i. Tiupan Rouse dan Last Post tidak mengandungi unsur syirik, tasyabbuh dan tidak bersumberkan kepada amalan agama Kristian atau Yahudi.

ii. Jawatankuasa juga berpandangan bahawa walaupun muzik atau bunyi-bunyian tiada halangan di dalam Islam, tetapi ia dibenarkan selagi mana tidak bercanggah dengan ajaran Islam. Dalam hal lain, jawatankuasa menegaskan bahawa penggunaan bunyi-bunyian atau muzik tidak perlu dilaksanakan dalam pengurusan jenazah orang Islam sama ada tentera atau sebagainya.

Sumber:


Mesyuarat Jawatankuasa Fatwa Negeri Selangor (MJKFNS) kali ke-2/2014 yang bersidang pada 8 April 2014 bersamaan 8 Jamadil akhir 1435H berkaitan
 Fatwa Pendermaan Jasad Si mati Untuk Tujuan Penyelidikan
 memutuskan bahawa:

Pendermaan jasad atau mayat orang Islam untuk tujuan penyelidikan adalah haram dan tidak dibenarkan berdasarkan hujah berikut:-

i. Prinsip kemuliaan mayat dan kewajiban menghormatinya perlu diikuti sebagaimana kaedah:

Asal fil'ardul tahrim

Maksudnya: asal kepada perkara yang melibatkan maruah dan kehormatan adalah diharamkan.

Kaedah ini bersandarkan kepada sebuah hadis nabi s.a.w:

Ø¥Ù†ÙŽÙ‘ Ø¯ÙÙ…Ø§Ø¡ÙŽÙƒÙÙ…ØŒ ÙˆØ£Ù…Ù’ÙˆØ§Ù„ÙŽÙƒÙ… ÙˆØ£Ø¹Ù’Ø±Ø§Ø¶ÙŽÙƒÙÙ… ØØ±Ø§Ù…ÙŒ Ø¹ÙŽÙ„ÙŽÙŠÙ’ÙƒÙÙ… ÙƒÙŽØÙØ±Ù’Ù…Ø© ÙŠÙˆÙ…ÙÙƒÙÙ… Ù‡ÙŽØ°ÙŽØ§ØŒ ÙÙŠ Ø´Ù‡Ø±ÙÙƒÙÙ…Ù’ Ù‡ÙŽØ°ÙŽØ§ØŒ ÙÙŠ Ø¨Ù„ÙŽØ¯ÙÙƒÙÙ… Ù‡ÙŽØ°ÙŽØ§ï»¿

Maksudnya: Darah-darah kamu, harta-harta kamu dan kehormatan kamu di antara sesama kamu haram seperti mana haramnya hari kamu ini, bulankamu ini, negeri kamu ini. (Hadis Riwayat Bukhari dan Muslim)

ii. Kehormatan mayat merupakan suatu tuntutan dan pendermaan adalah menceroboh prinsip penghormatan tersebut.

iii. Keperluan penggunaan jasad atau mayat orang Islam untuk tujuan penyelidikan belum berada pada tahap mendesak atau darurat kerana keperluan tersebut masih boleh dipenuhi dengan kaedah-kaedah alternatif yang ada.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2014/610-fatwa-pendermaan-jasad-si-mati-untuk-tujuan-penyelidikan


Mesyuarat Jawatankuasa Fatwa Negeri Selangor kali ke 6/2006 yang telah bersidang pada 12 Disember 2006 telah membincangkan
Hukum Melakukan Samak Najis Mughallazah Menggunakan Sabun Tanah Liat.
 Mesyuarat telah memutuskan seperti berikut:

(i) Sabun yang mengandungi unsur tanah liat boleh digunakan untuk melakukan samak najis mughallazah dengan syarat tanah tersebut suci dan peraturan kandungan tanah dalam sabun melebihi daripada bahan-bahan yang lain serta kaedah penggunaan dilakukan mengikut syara’.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2006/757-hukum-melakukan-samak-najis-mughallazah-menggunakan-sabun-tanah-liat


Mesyuarat Jawatankuasa Fatwa Negeri Selangor kali ke 6/2006 yang bersidang pada 12 Disember 2006 telah membincangkan
Penggunaan Wang Zakat Di Bawah Asnaf Fi Sabilillah Bagi Membiayai Emolumen Kakitangan Unit Guaman Syar’ie Dan Ibu Tunggal, Bahagian Perundangan Keluarga, Jabatan Agama Islam Selangor
. Mesyuarat telah memutuskan supaya perkara ini perlu merujuk kepada Keputusan Fatwa pada 26-27 Jun 2006 seperti berikut:

(i) Jawatan yang dikategorikan menepati asnaf fi sabilillah ialah semua kakitangan yang ditempatkan di Bahagian Pendidikan Islam, Bahagian Pengurusan Masjid, Bahagian Pengurusan Dakwah, Masjid Negeri Selangor, Institut Latihan dan Dakwah Selangor, Pusat Perlindungan Wanita Baitul Ihsan Majlis Agama Islam Selangor, Pusat Pemurnian Aqidah Baitul Iman Majlis Agama Islam Selangor dan Bahagian Pembangunan Insan Majlis Agama Islam Selangor.

(ii) Manakala jawatan yang tidak menepati asnaf fi sabilillah ialah di Bahagian Pengurusan Penguatkuasaan Jabatan Agama Islam Selangor, Bahagian Pengurusan Jabatan Agama Islam, Bahagian Perundangan Keluarga Jabatan Agama Islam Selangor, Bahagian Penyelidikan dan Pembangunan Jabatan Agama Islam Selangor, Bahagian Teknologi Maklumat Jabatan Agama Islam Selangor, Bahagian Perundangan Syara’ Jabatan Agama Islam Selangor dan Bahagian Sistem Maklumat di Jabatan Mufti Negeri Selangor.

(iii) Bagi mengatasi beberapa jawatan yang tidak menepati asnaf fi sabilillah disyorkan supaya Majlis Agama Islam Selangor membayar emolumen kakitangan tersebut dengan wang Baitul Mal atau peruntukan geran dari Kerajaan Negeri.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2006/756-fatwa-penggunaan-wang-zakat-di-bawah-asnaf-fi-sabilillah-bagi-membiayai-emolumen-kakitangan-unit-guaman-syar-ie-dan-ibu-tunggal-bahagian-perundangan-keluarga-jabatan-agama-islam-selangor


Mesyuarat Jawatankuasa Fatwa Negeri Selangor kali ke 6/2006 yang bersidang pada 12 Disember 2006 telah membincangkan
 Penggunaan Wang Zakat Di Bawah Asnaf Fi Sabilillah Bagi Membiayai Emolumen Kakitangan Unit Perundangan Keluarga Di Pejabat Agama Islam Daerah Dan Bahagian Perundangan Keluarga, Jabatan Agama Islam Selangor.
 Mesyuarat telah memutuskan supaya perkara ini perlu merujuk kepada Keputusan Fatwa pada 26-27 Jun 2006 seperti berikut:

(i) Jawatan yang dikategorikan menepati asnaf fi sabilillah ialah semua kakitangan yang ditempatkan di Bahagian Pendidikan Islam, Bahagian Pengurusan Masjid, Bahagian Pengurusan Dakwah, Masjid Negeri Selangor, Institut Latihan dan Dakwah Selangor, Pusat Perlindungan Wanita Baitul Ihsan Majlis Agama Islam Selangor, Pusat Pemurnian Aqidah Baitul Iman Majlis Agama Islam Selangor dan Bahagian Pembangunan Insan Majlis Agama Islam Selangor.

(ii) Manakala jawatan yang tidak menepati asnaf fi sabilillah ialah di Bahagian Pengurusan Penguatkuasaan Jabatan Agama Islam Selangor, Bahagian Pengurusan Jabatan Agama Islam, Bahagian Perundangan Keluarga Jabatan Agama Islam Selangor, Bahagian Penyelidikan dan Pembangunan Jabatan Agama Islam Selangor, Bahagian Teknologi Maklumat Jabatan Agama Islam Selangor, Bahagian Perundangan Syara’ Jabatan Agama Islam Selangor dan Bahagian Sistem Maklumat di Jabatan Mufti Negeri Selangor.

(iii) Bagi mengatasi beberapa jawatan yang tidak menepati asnaf fi sabilillah disyorkan supaya Majlis Agama Islam Selangor membayar emolumen kakitangan tersebut dengan wang Baitul Mal atau peruntukan geran dari Kerajaan Negeri.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2006/755-fatwa-penggunaan-wang-zakat-di-bawah-asnaf-fi-sabilillah-bagi-membiayai-emolumen-kakitangan-unit-perundangan-keluarga-di-pejabat-agama-islam-daerah-dan-bahagian-perundangan-keluarga-jabatan-agama-islam-selangor


Mesyuarat Jawatankuasa Fatwa Negeri Selangor kali ke 6/2006 yang bersidang pada 12 Disember 2006 telah membincangkan
Isu Pencucian Pasir Bercampur Najis Babi Di Sungai Garing, Mukim Rawang, Daerah Gombak, Selangor
. Mesyuarat telah memutuskan seperti berikut:

(i) Pasir yang dicuci dengan menggunakan air takungan dari kandang babi adalah mengandungi najis mughallazah dan tidak halal penggunaanya

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2006/754-fatwa-isu-pencucian-pasir-bercampur-najis-babi-di-sungai-garing-mukim-rawang-daerah-gombak-selangor


Mesyuarat Jawatankuasa Fatwa Negeri Selangor kali ke 5/2006 yang bersidang pada 2 Oktober 2006 telah membincangkan
Penggunaan Anggota Atau Unsur Haiwan Yang Haram Dimakan Selain Daripada Anjing Dan Babi Untuk Tujuan Kosmetik
. Mesyuarat telah memutuskan seperti berikut :

i. Islam menitikberatkan kebersihan namun produk-produk yang dihasilkan atau diambil daripada anggota atau unsur haiwan yang halal di makan, tetapi sekiranya ia mendatangkan mudarat, penggunaannya adalah dilarang oleh Islam.

ii. Oleh itu, sebarang produk kosmetik atau sebagainya yang mengandungi bahan najis seperti anggota atau unsur haiwan yang haram dimakan atau yang memberi kemudaratan kepada manusia adalah haram digunakan.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2006/730-fatwa-penggunaan-anggota-atau-unsur-haiwan-yang-haram-dimakan-selain-daripada-anjing-dan-babi-untuk-tujuan-kosmetik


Mesyuarat Jawatankuasa Fatwa Negeri Selangor kali ke 4/2006 yang bersidang pada 5 September 2006 telah membincangkan
Hukum Menggunakan Debu Tanah Tayammum Yang Telah Disterilkan (Dinyahkuman)
. Mesyuarat telah memutuskan seperti berikut:

i. Harus menggunakan debu tanah yang telah disterilkan (dinyahkuman) dengan menggunakan proses irradiasi untuk kegunaan bertayammum.

ii. Sah bertayammum dengan menggunakan debu tanah yang telah disterilkan kerana ianya menepati Syariat Islam. Walau bagaimanapun, syarikat pengeluar dinasihatkan agar menggunakan pek yang lebih kecil (satu pek bagi setiap kegunaan) agar kegunaannya lebih kompetitif sesuai dengan syarat sah tayammum.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2006/729-hukum-menggunakan-debu-tanah-tayammum-yang-telah-disterilkan-dinyahkuman


Mesyuarat Jawatankuasa Fatwa Negeri Selangor kali ke 4/2006 yang bersidang pada 5 September 2006 telah membincangkan
Pelaksanaan Istibdal Tanah Wakaf Di Lot 6684, Teluk Gadong Dengan Membeli Tanah Untuk Penambahan Kawasan Masjid Nurul Iman, Teluk Gadong Di Atas Sebahagian Lot 6094, Mukim Klang
. Mesyuarat telah memutuskan seperti berikut:

i. Mengekalkan niat asal pewakaf dengan membina sebuah masjid di lot 6684, Teluk Gadong yang diwakafkan khas untuk masjid. Di samping itu, manfaat daripada bangunan yang akan dibina di tapak yang sama hendaklah disalurkan kepada masjid tersebut.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2006/728-fatwa-penggunaan-wang-skim-saham-wakaf-selangor-dan-wang-manfaat-wakaf-selangor-2


Mesyuarat Jawatankuasa Fatwa Negeri Selangor kali ke 4/2006 yang bersidang pada 5 September 2006 telah membincangkan
Penggunaan Wang Skim Saham Wakaf Selangor dan Wang Manfaat Wakaf Selangor
. Mesyuarat telah memutuskan seperti berikut:

i. Hasil daripada wang Skim Saham Wakaf Selangor hendaklah dibelanjakan bagi tujuan pembelian atau pembiayaan aset kekal. Manakala Wang Manfaat Wakaf Selangor boleh dibelanjakan untuk memberi bantuan dan perbelanjaan lain yang difikirkan sesuai oleh Majlis Agama Islam Selangor.

ii. Majlis Agama Islam Selangor disaran untuk mengasingkan antara pecahan perbelanjaan aset wakaf dengan perbelanjaan wang Manfaat Wakaf yang keseluruhannya sebanyak 22 item sepertimana yang dicadangkan, agar penggunaanya nanti lebih tepat dan jelas. Di samping itu, hendaklah dipastikan bahawa item yang telah termasuk dalam asnaf zakat seperti fakir, miskin dan fii sabilillah tidak terkandung dalam item perbelanjaan Wang Manfaat Wakaf.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2006/727-fatwa-penggunaan-wang-skim-saham-wakaf-selangor-dan-wang-manfaat-wakaf-selangor


Mesyuarat Jawatankuasa Fatwa Negeri Selangor kali ke 3/2006 yang bersidang pada 26-27 Jun 2006 telah membincangkan
Hukum Wine Vinegar (cuka wain)
. Mesyuarat telah memutuskan seperti berikut:

Bahawa haram menggunakan cuka wain (Wine Vinegar) atau seumpamanya yang diproses dan dicampur dengan bahan-bahan luar. Walau bagaimanapun, sekiranya perubahan daripada cuka wain atau seumpamanya kepada cuka berlaku dengan sendirinya, maka ia adalah halal.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2006/726-hukum-wine-vinegar-cuka-wain


Mesyuarat Jawatankuasa Fatwa Negeri Selangor kali ke 3/2006 yang bersidang pada 26-27 Jun 2006 telah membincangkan
Hukum Pelantikan Hakim Syar’ie Wanita
.
 Mesyuarat telah memutuskan seperti berikut:

i. Wanita tidak harus memegang jawatan sebagai hakim syar’ie. Ini berdasarkan dalil-dalil seperti berikut maksudnya : “ Kaum lelaki adalah pemimpin dan pengawal bertanggungjawab terhadap kaum wanita oleh kerana Allah melebihkan orang-orang lelaki (dengan beberapa keistimewaannya) atas orang-orang perempuan. Dan juga kerana orangorang lelaki telah membelanjakan (memberi nafkah) sebahagian daripada harta mereka. Manakala sabda Rasulullah Shollallahu ‘Alaihi Wassalam : bermaksud “ sesuatu bangsa yang dipimpin oleh wanita tidak akan berjaya ”.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2006/725-hukum-pelantikan-hakim-syar-ie-wanita


Mesyuarat Jawatankuasa Fatwa Negeri Selangor kali ke 3/2006 yang bersidang pada 26-27 Jun 2006 telah membincangkan
Pembiayaan Elaun Kakitangan Kompleks Wawasan Balkis dan Menggunakan Wang Zakat Dari Dana Riqab
. Mesyuarat telah memutuskan seperti berikut:

i. Tidak harus menggunakan wang zakat dari dana riqab untuk pembiayaan elaun kakitangan kompleks BALKIS. Ini adalah kerana kakitangan yang bertugas tidak termasuk di dalam asnaf riqab. Adalah disyorkan supaya Majlis Agama Islam Selangor membayar elaun kakitangan tersebut dengan wang Baitul Mal atau peruntukan geran dari kerajaan Negeri.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2006/724-fatwa-pembiayaan-elaun-kakitangan-kompleks-wawasan-balkis-dan-menggunakan-wang-zakat-dari-dana-riqab


Mesyuarat Jawatankuasa Fatwa Negeri Selangor kali ke 3/2006 yang bersidang pada 26-27 Jun 2006 telah membincangkan
Pengesahan Aktiviti Agihan Dari Dana Faqir Miskin 2005 Dalam Konteks Zat dan Manfaat
.
 Mesyuarat telah memutuskan seperti berikut:

i. Harus melaksanakan aktiviti agihan untuk asnaf fii sabilillah faqir miskin dalam bentuk zat dan manfaat mengikut keperluan kecuali apabila terdapat sebarang masalah yang berbangkit.

ii. Lembaga Zakat Selangor hendaklah memberi penekanan terhadap pengkayaan jiwa melalui pelbagai program.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2006/723-fatwa-pengesahan-aktiviti-agihan-dari-dana-faqir-miskin-2005-dalam-konteks-zat-dan-manfaat


Mesyuarat Jawatankuasa Fatwa Negeri Selangor kali ke 3/2006 yang bersidang pada 26-27 Jun 2006 telah membincangkan
Pembiayaan Peruntukan Zakat Untuk Bayaran Emolumen Pegawai Kontrak Majlis Agama Islam Selangor
. Mesyuarat telah memutuskan seperti berikut:

i. Jawatan yang dikategorikan menepati asnaf fii sabilillah ialah semua kakitangan yang ditempatkan di Bahagian Pendidikan Islam, Bahagian Pengurusan Masjid, Bahagian Pengurusan Dakwah, Masjid Negeri Selangor, Institut Latihan dan Dakwah Selangor, Pusat Perlindungan Wanita Baitul Ihsan Majlis Agama Islam Selangor, Pusat Pemurnian Akidah Baitul Iman Majlis Agama Islam Selangor Dan Bahagian Pembangunan Insan Majlis Agama Islam Selangor.

ii. Manakala jawatan yang tidak menepati asnaf fii sabilillah ialah di Bahagian Pengurusan Penguatkuasaan Jabatan Agama Islam Selangor, Bahagian Pengurusan Jabatan Agama Islam, Bahagian Perundangan Keluarga Jabatan Agama Islam Selangor, Bahagian Penyelidikan dan Pembangunan Jabatan Agama Islam Selangor, Bahagian Teknologi Maklumat Jabatan Agama Islam Selangor, Bahagian Perundangan Syara’ Jabatan Agama Islam Selangor dan Bahagian Sistem Maklumat di Jabatan Mufti Negeri Selangor.

iii. Bagi mengatasi beberapa jawatan yang tidak menepati asnaf fi sabilillah disyorkan supaya Majlis Agama Islam Selangor membayar emolumen kakitangan tersebut dengan wang Baitul Mal atau peruntukan geran dari Kerajaan Negeri.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2006/722-fatwa-pembiayaan-peruntukan-zakat-untuk-bayaran-emolumen-pegawai-kontrak-majlis-agama-islam-selangor


Mesyuarat Jawatankuasa Fatwa Negeri Selangor kali ke 2/2006 yang bersidang pada 18 April 2006 telah membincangkan
Pembiayaan Peruntukan Zakat Untuk Skim Pelan Takaful Berkelompok Bagi Menggantikan Pelan Persaraan Kakitangan Lantikan Majlis Agama Islam Selangor
. Mesyuarat telah memutuskan seperti berikut:

Tidak harus menggunakan peruntukan zakat untuk Pembiayaan Skim Pelan Takaful Berkelompok bagi menggantikan Pelan Persaraan kakitangan lantikan Majlis Agama Islam Selangor dan mencadangkan supaya pembiayaan tersebut menggunakan peruntukan Baitul Mal.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2006/721-fatwa-pembiayaan-peruntukan-zakat-untuk-skim-pelan-takaful-berkelompok-bagi-menggantikan-pelan-persaraan-kakitangan-lantikan-majlis-agama-islam-selango
r


Mesyuarat Jawatankuasa Fatwa Negeri Selangor kali ke 2/2006 yang bersidang pada 18 April 2006 telah membincangkan tentang
Pembiayaan Peruntukan Dana Zakat Bagi Skim Latihan Dalam Perkhidmatan Untuk Kakitangan Lantikan Majlis Agama Islam Selangor Dan Anak Syarikat
. Mesyuarat memutuskan seperti berikut:

Tidak harus menggunakan peruntukan zakat bagi Skim Latihan Dalam Perkhidmatan untuk kakitangan lantikan Majlis Agama Islam Selangor dan anak syarikat melainkan kakitangan berkenaan termasuk dalam golongan asnaf yang perlu diberi bantuan. Adalah dicadangkan supaya pihak MAIS melantik kakitangan yang sedia mempunyai kepakaran dalam bidang yang diperlukan.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2006/720-fatwa-pembiayaan-peruntukan-dana-zakat-bagi-skim-latihan-dalam-perkhidmatan-untuk-kakitangan-lantikan-majlis-agama-islam-selangor-dan-anak-syarikat


Mesyuarat Jawatankuasa Fatwa Negeri Selangor kali ke 2/2006 yang bersidang 18 April 2006 telah berbincang tentang
Pembiayaan Peruntukan Zakat Untuk Kemudahan Perubatan Bagi Kakitangan Majlis Agama Islam (MAIS)
. Mesyuarat telah memutuskan seperti berikut:

Tidak harus menggunakan peruntukan zakat untuk pembiayaan kemudahan perubatan bagi kakitangan MAIS dan mencadangkan supaya pembiayaan tersebut menggunakan peruntukan Baitul Mal.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2006/719-fatwa-pembiayaan-peruntukan-zakat-untuk-kemudahan-perubatan-bagi-kakitangan-majlis-agama-islam-selangor-mais


Mesyuarat Jawatankuasa Fatwa Negeri Selangor kali 1/2006 yang bersidang pada 21 Februari 2006 telah membincangkan
Hukum Orang Islam Menyambut Perayaan Valentine's Day
. Mesyuarat telah memutuskan bahawa:

Amalan merayakan perayaan Valentine’s Day tidak pernah dianjurkan oleh Islam. Perayaan tersebut mempunyai unsur-unsur Kristian dan amalan yang bercampur dengan perbuatan maksiat adalah bercanggah dan dilarang oleh Islam.

Orang Islam yang bertindak dengan cara menghina, mengingkari, melanggar atau mempertikaikan perintah atau arahan mufi yang dinyatakan atau dibenarkan melalui fatwa ini, boleh dikenakan tindakan di bawah Seksyen 12 Enakmen Jenayah Syariah (Negeri Selangor) Tahun 1995


Mesyuarat Jawatankuasa Fatwa Negeri Selangor (MJKFNS) kali ke-2/2014 yang bersidang pada 8 April 2014 bersamaan 8 Jamadil Akhir 1435H berkaitan
Fatwa Kuantifikasi Dan Stabiliti DNA Babi Yang Diekstrak Daripada Daging Campuran Dan Produk Diproses Menggunakan
Taqman Real Time Polymerase Chain Reaction Assay

memutuskan bahawa:

i. Bersetuju menerima dan memperakukan hasil penyelidikan yang telah dikemukakan oleh kumpulan penyelidik daripada Universiti Putra Malaysia (UPM).

ii. Berdasarkan dapatan penyelidikan tersebut ahli mesyuarat mendapati bahawa DNA babi boleh menyerap masuk ke dalam produk makanan sama ada ianya disengajakan atau berlaku secara tidak sengaja dan kontaminasi DNA babi yang berlaku boleh diukur dan boleh diketahui sekiranya ia berlaku melalui sentuhan secara fizikal. Kontaminasi DNA babi tidak akan berlaku sekiranya daging babi dan bahan halal lain disimpan di dalam bekas yang tertutup kemas dan tiada sentuhan secara fizikal.

iii. Ahli mesyuarat berpandangan bahawa dalam penghasilan atau pemprosesan sesuatu produk halal, pencemaran atau kontaminasi produk dengan DNA bahan yang diharamkan seperti babi boleh dikawal dari peringkat awal penyediaan bahan mentah lagi dan sekiranya sesuatu produk itu didapati mengandungi DNA semasa proses akhir penghasilannya dan sebelum dipasarkan, maka ia tidak boleh dikategorikan sebagai halal berasaskan
umum al-balwa.

iv. Walau bagaimanapun, dalamproses produk siap diproses dan telah dipasarkan kepada pengguna yang pada asasnya telah dihasilkan melalui pemprosesan serta menggunakan bahan-bahan yang suci dan halal, tetapi kemudian didapati telah berlaku kontaminasi DNA babi pada sebahagian produk, maka ahli mesyuarat bersetuju memutuskan bahawa dalam keadaan ini ia adalah dikategorikan sebagai umum
 al-balwa
 dan hukum produk tersebut adalah merujuk kepada hukum asal iaitu halal dimakan kerana pencemaran atau kontaminasi yang berlaku adalah di luar kawalan dan tidak dapat dielakkan.

Sumber:
http://www.muftiselangor.gov.my/fatwa-personalisation/fatwa-tahunan/keputusan-fatwa-xwarta/2014/611-fatwa-kuantifikasi-dan-stabiliti-dns-babi-yang-diekstrak-daripada-daging-campuran-dan-produk-diproses-menggunakan-taqman-real-time-polymerase-chain-reaction-assay


Mesyuarat Jawatankuasa Fatwa Negeri Selangor (MJKFNS) kali ke-2/2014 yang bersidang pada 8 April 2014 bersamaan 8 Jamadil Akhir berkaitan
Fatwa Mendirikan Bangunan Komersial Di Atas Tapak Wakaf Masjid
 memutuskan bahawa:

Tapak wakaf bersebelahan masjid mala (Majid Jamek ar-Riduan, Jeram, Selangor di atas tanah lot 10) hendaklah diistibdal mengikut nilai semasa dan hasil jualannya dipindahkan ke mana-mana pembelian tapak masjid baru di dalam Negeri Selangor.

Tapak masjid lama yang sedia ada hendaklah dipastikan pemilik tanah tersebut terlebih dahulu. Adalah disyorkan pihak masjid berurusan dengan Pejabat Daerah/Tanah dan MAIS bagi pengambilan dan pemilikan tanah tersebut.

Nota: Fatwa ini berkaitan dengan Fatwa dalam MJKFNS Kali ke-6/2013 pada 20/11/13.

(Fatwa membina bangunan serbaguna / premis komersial atau seumpamanya di atas tanah wakaf masjid serta hasil kutipan sewa bangunan untuk faedah aktiviti masjid (Kajian Masjid Jamiur Ridhwan, Jeram, Selangor).


Mesyuarat Jawatankuasa Fatwa Negeri Selangor (MJKFNS) kali ke-1/2014 yang bersidang pada 4 Februari 2014 bersamaan 4 Rabiul Akhir 1435H berkaitan memutuskan bahawa:

Harus melaksanakan Wakaf
Muaqqat
(bertempoh) dan Wakaf
Zurri
(keluarga) tertakluk kepada
sighah 'aqad

wakaf
.


Mesyuarat Jawatankuasa Fatwa Negeri Selangor (MJKFNS) kali ke-4/2015 yang bersidang pada 19 Oktober 2015 bersamaan 6 Muharram 1437H memutuskan bahawa:

KWSP tidak diwajibkan untuk melakukan penyucian terhadap dividen simpanan semua ahli KWSP yang bersetuju untuk bertukar ke dalam KWSP-Islamik;

Pencarum yang beragama Islam wajib mencarum dalam akaun KWSP-Islamik; dan

Pihak KWSP hendaklah mengamalkan pelaburan yang patuh syariah.


Mesyuarat Jawatankuasa Fatwa Negeri Selangor (MJKFNS) kali ke-4/2015 yang bersidang pada 19 Oktober 2015 bersamaan 6 Muharram 1437H memutuskan bahawa:

Harus melupuskan al-Quran dan bahan cetakan agama melalui proses
‘deinking’
.


Mesyuarat Jawatankuasa Fatwa Negeri Selangor (MJKFNS) kali ke-3/2015 yang bersidang pada 11 Ogos 2015 bersamaan 26 Syawwal 1436H memutuskan bahawa:

Harus menjalani rawatan estetik dan pembedahan plastik di sisi Islam dengan syarat tiada kemudharatan kepada kesihatan dan tidak merubah ciptaan Allah.


Mesyuarat Jawatankuasa Fatwa Negeri Selangor (MJKFNS) kali ke-3/2015 yang bersidang pada 11 Ogos 2015 bersamaan 26 Syawwal 1436H memutuskan bahawa:

Harus mengekalkan kebenaran mendirikan solat Jumaat di mana-mana tempat yang diberikan kebenaran sementara sekalipun tidak dapat melaksanakan solat Jumaat secara berterusan.


Mesyuarat Jawatankuasa Fatwa Negeri Selangor kali ke-3/2015 yang bersidang pada 11 Ogos 2015 bersamaan 26 Syawwal 436H memutuskan bahawa:

Wajib mengeluarkan zakat perniagaan ke atas syarikat berkaitan kerajaan (GLC) yang beroperasi di Negeri Selangor sepertimana yang telah diputuskan dalam Mesyuarat Jawatankuasa Fatwa Selangor Kali Ke-4/2008 pada 27 Ogos 2008 dan Kali Ke-4/2013 pada 9 September 2013.


Mesyuarat Jawatankuasa Fatwa Negeri Selangor (MJKFNS) kali ke-2/2015 yang bersidang pada 7 April 2015 bersamaan 17 Jumadal Akhir 1436H memutuskan bahawa:

Memperakukan Garis Panduan Hiburan dalam Islam edisi kedua yang diterbitkan oleh Jabatan Kemajuan Islam Malaysia.


Mesyuarat Jawatankuasa Fatwa Negeri Selangor (MJKFNS) kali ke-2/2015 yang bersidang pada 7 April 2015 bersamaan 17 Jumadal Akhir 1436H memutuskan bahawa:

Vaksin Menactra
® tiada sebarang komponen bahan mentah yang mengandungi sumber haiwan atau bahan-bahan yang diragui daripada aspek syarak serta tiada perkongsian saluran pemprosesan dengan produk vaksin yang tidak halal. Oleh itu penggunaan atau pengambilan
Vaksin Menactra
® adalah diharuskan.


Mesyuarat Jawatankuasa Fatwa Negeri Selangor (MJKFNS) kali ke-2/2015 yang bersidang pada 7 April 2015 bersamaan 17 Jumadal Akhir 1436H memutuskan bahawa:

Jenazah orang Islam yang disyaki atau disahkan dijangkiti
Virus Ebola (Ebola Virus Disease : EVD)
hendaklah diuruskan melalui prosedur tayammum yang paling ringan risiko dan kesan bahayanya seperti melakukan tayammum hanya di atas permukaan beg jenazah atau pembalut plastik yang membalut jenazah tersebut sahaja.

Jawatankuasa Fatwa Negeri Selangor juga menerima untuk menggunapakai keputusan kebangsaan sehingga ada kajian yang khusus berkaitan dengan
Ebola Virus Disease
di masa akan datang.


Mesyuarat Jawatankuasa Fatwa Negeri Selangor (MJKFNS) kali ke-1/2015 yang bersidang pada 3 Mac 2015 bersamaan 12 Jumadal Ula 1436H memutuskan bahawa:

Semua permainan golf yang mempunyai unsur perjudian seperti cara permainan
‘Pool’, ‘Baccarat’, ‘Skin’, ‘Las Vegas’
 dan sebagainya adalah haram.


Mesyuarat Jawatankuasa Fatwa Negeri Selangor (MJKFNS) kali ke-1/2015 yang bersidang pada 3 Mac 2015 bersamaan 12 Jumadal Ula 1436H memutuskan bahawa:

Pelaburan yang dijalankan oleh Syarikat
Mecca Fund Global
 adalah haram kerana mengandungi unsur gharar dan jelas bertentangan dengan hukum syarak.


Mesyuarat Jawatankuasa Fatwa Negeri Selangor (MJKFNS) kali ke-1/2015 yang bersidang pada 3 Mac 2015 bersamaan 12 Jumadal Ula 1436H memutuskan bahawa:

Penggunaan Mikro Organisma Terubahsuai iaitu
Lactic Acid Bacteria
 yang diperolehi daripada
‟Intestines Of Human Adult”
 (usus orang dewasa) dalam teknologi baru penghasilan
Monosodium Glutamat
 (MSG) hukumnya adalah harus.

Nota: Keputusan ini berkaitan MJKFNS Kali Ke-2/2014 bertarikh 8/4/2014.


Mesyuarat Jawatankuasa Syariah Negeri Pulau Pinang pada 2 April 2001 telah membincangkan mengenai Zakat Penggajian dan memutuskan seperti berikut:

1. Zakat ke atas pendapatan dan penggajian adalah wajib bagi orang yang layak mengeluarkan zakat.

2. Penggajian adalah bayaran yang dierima oleh seseorang sebagai gaji atau upah kerja atau perkhidmatan yang dilakukan mengikut masa tertentu termasuk elaun dan imbuhan atau bonus daripada apa-apa pekerjaan dan perkhidmatan profesional dan bukan profesional.

Tarikh Warta: 26 April 2001

No. Warta: 132


Mesyuarat Jawatankuasa Fatwa Negeri Pulau Pinang Bil. 5/2009 yang bersidang pada 22 Oktober 2009 telah membincangkan mengenai Ajaran Taslim atau Ajaran Haji Ahmad/Muhammad Matahari dan memutuskan seperti berikut:

1. Bahawa Ajaran Taslim atau Ajaran Haji Ahmad/Muhammad Matahari didapati menyeleweng daripada ajaran Islam yang sebenar. Oleh yang demikian, orang Islam adalah dilarang mengamalkan ajaran tersebut dan orang Islam yang menggamalkannya boleh dikenakan undang-undang. Di antara cirri-ciri ajaran ini ialah :

(i) Menyerah diri, anak, isteri dan harta kepada Rasulnya atau penggantinya yang berada di Kampung Seronok, Bayan Lepas, Pulau Pinang;

(ii) Tidak perlu sembahyang kerana Allah akan bersama-sama / berserta tubuh badan kita, iaitu apabila mngucap;

(iii) Menolak lapan buah hadis mengenai perkara Israk dan Mikraj Rasulullah s.a.w. iaitu mengenai pensyariatan atau kewajipan menunaikan solat lima waktu dan menggangap hadith tersebut adalah bohong dan rekaan sahaja;

(iv) Islamnya seseorang itu hanya sah apabila dia berjumpa dengan Rasul di Kampung Seronok;

(v) Menggagap dirinya (Haji Ahmad Matahari atau Haji Muhammad Syafie) sebagai pengganti Rasulullah s.a.w setelah baginda wafat;

(vi) Menggangap Kitab Al-Quran adalah karangan manusia dan mushaf yang sebenar dan asli hanya dimiliki oleh Rasul di Pulau Pinang;

(vii) Beranggapan bahawa hari Jumaat merupakan hari pertemuan Nabi Adam dan Hawa yakni waktu berjimak pada waktu Zohor;

(viii) Melakukan upacara ratib;

(ix) Menunaikan haji hanyalah cukup atau sekadar dengan mendaki Bukit Payong di Byan Lepas, Pulau Pinang;

(x) Bernikah secara batin;

(xi) Beriktikad bahawa dalam diri manusia mempunyai 2 perkara iaitu diri batin dan diri zahir;

(xii) Percaya bahawa ala mini bersifat qadim dan bukannya baru;

(xiii) Ayat-ayat Al-Quran ditafsirkan mengikut nafsu dirinya sendiri;

(xiv) Menolak beberapa perkara ghaib seperti wujudnya syurga, neraka dan hari kiamat;

(xv) Sembahyang dilakukan secara niat dan tidak perlu kepada perbuatan dan bacaan (fe’li dan qauli)

(xvi) Menganggap Haji Muhammad Matahari sebagai pemimpin yang maksum; dan

(xvii) Mengharuskan perzinaan melalui konsep nikah batin;

2. Oleh itu, mana-mana orang Islam yang mengajar, mengamal dan menyebar ajaran ini hendaklah segera bertaubat serta memohon keampunan daripada Allah.

3. Mana-mana orang Islam atau kumpulan yang berpegang kepada ajaran dan fahaman tersebut adalah dilarang sama sekali kerana ia bercanggah dengan pegangan Ahli Sunnah Wal Jama’ah.

Tarikh Warta: 9 Disember 2010


Mesyuarat Jawatankuasa Fatwa Negeri Pulau Pinang pada 7 Januari 2010 telah membincangkan mengenai Ajaran Tok Husin Janggut/Ilmu Tajalli Ahmad Laksamana dan memutuskan seperti berikut:

Bahawa Ajaran Tok Husun Janggut / Ilmu Tajalli Ahmad Laksamana didapati menyeleweng daripada ajaran Islam yang sebenar. Oleh itu, orang Islam adalah dilarang mengamalkan ajaran tersebut dan orang Islam yang menggamalkannya boleh dikenakan tindakan undang-undang. Di antara cirri-ciri ajaran ini ialah :

(i) Tidak menggamalkan Syariat Islam seperti sembahyang, puasa, mengeluarkan zakat dan lain-lain;

(ii) Merasakan dirinya telah mencapai tahap martabat atau darjat ”ilmu hakikat” iatu suati tahap di mana diri telah menjadi suci dan tidak perlu lagi melakukan ibadah sembahyang;

(iii) Berpegang dan menjadikan kitab ad Dur an Nafis sebagai rujukan utama (buku ini dari sudut akidah telah menyeleweng dari pengangan Ahli Sunnah Wal Jama’ah dan telah diwartakan haram oleh JAKIM kerana berpegang dengan ajaran Wahdatul Wujud) dan juga kitab Syarh Usul al Tahqiq sebagai kitab rujukan kedua;

(iv) Mengatakan dirinya tuhan seperti pengakuan yang dibuat olehnya dalam sesi soal siasat bersama Jabatan Hal Ehwal Agama Islam dan Jabatan Mufti, seperti “Yang dok bercakap nil ah Tuhan / Allah….”

(v) Berpegang kepada konsep La Haula Wala Quwata I’la Billah al-A’liy al-A’zim iaitu manusia tiada daya upaya untuk bergerak hattan walaupun untuk pergi membuang air besar. Semuanya berlaku adalah kerana wujudnya Allah dalam diri manusia sehinggakan di dalam diri binatang sekalipun;

(vi) Mengaku dirinya sudah tidak mempunyai iman / tidak beriman;

(vii) Berpegang kepada konsep Wahdatul Wujud iaitu menyamakan sifat dan zat Allah dengan benda baru atau makhluk ciptaan-Nya sedangkan Allah bersifat Ù„ÙŠØ³ ÙƒÙ…Ø«Ù„Ù‡ Ø´Ø¦ :

(viii) Manusia tidak boleh menyebut kalimah Allah kerana sekiranya disebut akan menjadi syirik; dan

(ix) Mempersoalkan kalimah “Allah” sama ada Ia disembah pada namanya “Allah” atau pada hurufnya “alif lam lam ha”

Tarikh Warta: 29 April 2010

No. Warta: 239


Mesyuarat Jawatankuasa Fatwa Negeri Pulau Pinang pada 30 September 2005 telah membincangkan mengenai Buku “Dilema Umat Islam -Antara Hadis Dan Al-Quran” karangan Kassim Ahmad keluaran Forum Iqra’ dan memutuskan seperti berikut:

1. Bahawa isi kandungan buku “Dilema Umat Islam-Antara Hadis Dan Al-Quran” karangan Kassim Ahmad keluaran Forum Iqra’ adalah diharamkan di Negeri Pulau Pinang.

2. Fahaman dan amalan ini, perlu disekat keseluruhannya dari berkembang di Negeri Pulau Pinang kerana percanggahan yang terdapat di dalam buku tersebut meliputi keterangan-keterangan dalam isi kandungannya yang mana antara lain seperti berikut:

2.1. Fahaman bahawa hadith yang mentafsir Al-Quran adalah meragukan. Ini menyebabkan pentafsiran ayat Al-Quran menjadi kabur.

2.2. Menolak hadith yang mengiktiraf golongan para ulama’ sebagai pewaris para Nabi.

2.3. Mempertikai hukuman bunuh terhadap golongan murtad, manakala hukuman rejam sampai mati dikatakan berasal dari ajaran Kitab Taurat.

2.4. Kesalahan dalam mentafsirkan serta menghuraikan ayat-ayat Al-Quran.

2.5. Salah di dalam memahami serta menghuraikan maksud sebenar sesuatu hadith.

2.6. Mendakwa kisah nabi Isa a.s diangkat ke langit serta penurunan di akhir zaman adalah berasal daripada ajaran Kitab Injil.

2.7. Mendakwa bahawa pensyariatan solat lima waktu sehari semalam di malam Isra’ Mikraj bersalahan dengan ajaran Al-Quran dan fakta sejarah.

3. Oleh itu, mana-mana orang islam yang berpegang kepada fahaman dan amalan kandungan tersebut adalah dilarang sama sekali kerana ia bercanggah dengan pegangan Alhli Sunnah Wal Jama’ah yang meliputi:

(a) Mengajar, mengamal dan menyebarkan fahaman dan amalan kandungan buku tersebut;

(b) Menerbitkan apa-apa bentuk, versi atau variasinya atau apa-apa terjemahannya dalam apa-apa bahan-bahan publisiti atau apa-apa sama ada bahan cetak atau elektronik atau selainnya atau melalui apa-apa media atau apa-apa kaedah yang boleh membawa penyebaran fahaman dan amalan tersebut

Tarikh Warta: 27 Oktober 2005

No. Warta: 22


Mesyuarat Jawatankuasa Syariah Negeri Pulau Pinang pada 26 Disember 2003 telah membincangkan mengenai Ajaran Azhar bin Wahab dan memutuskan seperti berikut:

1. Ajaran Azhar bin Wahab didapati bertentangan dengan fahaman akidah Ahli Sunnah Wal Jama’ah dan menyeleweng dari ajaran Islam yang sebenar ; dan

2. Bahawa mana-mana kumpulan atau orang perseorangan yang berpegang dan mengamalkan Ajaran Azhar bin Wahab dianggap menyalahi Hukum Syarak dan wajib bertaubat.

Tarikh Warta: 29 Januari 2004

No. Warta: 55